text: Bernhard (Bernd) "Buddy" Elias oli Annen Sveitsissä asuva serkku. Hän oli yksi Annen lempihenkilöitä. Hän oli neljä vuotta vanhempi kuin Anne (ja siis jopa vanhempi kuin Margot). Hän piti Annen kanssa leikkimisestä enemmän kuin Margot`n, koska Annen huumorintaju oli lähempänä hänen omaansa. Kaikki paitsi Anne, joka kutsui häntä "Berndiksi", kutsuivat häntä "Buddyksi". Hän oli erittäin lahjakas luistelija, mitä Anne suuresti ihaili. Anne jopa kirjoitti päiväkirjaansa fiktiivisen elokuvajuonen, jossa hän luistelisi Berndin kanssa. Juonen yhteyteen Anne piirsi kuvan puvusta, jota pitäisi kohtauksessa. Pitkän ammattilaisluistelija ja -näyttelijäuran jälkeen Buddysta lopulta tuli Baselin Anne Frank -säätiön johtaja.


title: Arthur Greiser

text: Arthur Greiser (22. tammikuuta 1897 – 14. heinäkuuta 1946) oli saksalainen natsipoliitikko ja SS-Obergruppenführer.


title: Arthur Greiser

text: Hän syntyi Schrodassa Posenin provinsissa Saksan keisarikunnassa. Vuonna 1903 hän meni kuninkaallis-humanistiseen kymnaasiin, jossa oppi puhumaan puolaa. Elokuussa 1914 hän liittyi Saksan laivastoon, mutta 1917 hänet nimitettiin ilmavoimiin länsirintamalle. Lentäjänä hän ansaitsi ensimmäisen ja toisen luokan rautaristin ja useita muita kunniamerkkejä. Sodan jälkeen Greiserin kotimaan jouduttua Puolalle, hänestä tuli rasisti, joka vihasi puolalaisia. Vuodet 1919–1921 hän kuului Freikorpsiin ja taisteli Baltiassa puna-armeijaa vastaan. Greiser oli Saksan kansallissosialistisen työväenpuolueen varhainen jäsen (numerolla 166 635). Hän liittyi kansallissosialistiseen puolueeseen ja Sturmabteilungiin 1. marraskuuta 1929 sekä SS:ään 30. kesäkuuta 1931. Hän sai palveluksistaan puolueen kultaisen ansiomerkin.


title: Arthur Greiser

text: Hän oli senaatin presidentti ja Danzigin vapaakaupungin (nyt Gdańsk) päämies vuosina 1935–1939, Warthelandin gauleiter vuodet 1939–1945. Hänet tunnettiin kuumapäisenä poliitikkona ja toisen natsipoliitikko Albert Forsterin kilpailijana. Toisen maailmansodan aikana Greiser syyllistyi sotarikoksiin. Gauleiterina hän muun muassa siirrätti 60 000 juutalaista Łódźin ghettoon ja järjesti puolalaisten siviilien joukkomurhia. Hänen lempinimekseen tuli kansan keskuudessa ”toinen Stalin”. Sodan jälkeen hän antautui liittoutuneille Itävallassa, josta hänet siirrettiin Puolaan vastaamaan sotarikossyytteisiin. Hänet tuomittiin kuolemaan ja hirtettiin Puolan viimeisessä julkisessa teloituksessa vuonna 1946.


title: Anne Frankin päiväkirja (elokuva)

text: Anne Frankin päiväkirja on Anne Frankin "Nuoren tytön päiväkirjaan" perustuva elokuva vuodelta 1959. Elokuva sai kolme Oscar-palkintoa (parhaasta naissivuosasta, kuvauksesta ja lavastuksesta), minkä lisäksi sillä oli muitakin palkintoehdokkuuksia.


title: Anne Frankin päiväkirja (elokuva)

text: Elokuvan ohjasi George Stevens ja Annen roolissa oli Millie Perkins.


title: Saitō Musashibō Benkei

text: Saitō Musashibō Benkei (, 1155 – 15. kesäkuuta 1189), yleisesti tunnettu nimellä Benkei (), oli japanilainen "sōhei" (taisteleva munkki), joka palveli Minamoto no Yoshitsunea. Hänet kuvataan yleensä hyvin vahvana ja uskollisena, ja hän on eräs japanilaisen kansantaruston suosituimmista hahmoista. Kabukin ja Nōn tarut ovat kaunistelleet ja vääristäneet hänen elämäntarinaansa, joten totuutta ei voida erottaa legendasta.


title: Saitō Musashibō Benkei

text: Tarinat Benkein syntymästä vaihtelevat huomattavasti. Eräs kertoo, kuinka hänen isänsä, temppelipyhätön päällikkö, oli raiskannut hänen äitinsä, sepän tyttären. Toinen esittää Benkein temppelijumalan poikana. Monien mukaan hän oli demonimainen, pitkähampainen ja pörröhiuksinen hirviölapsi. Nuoruudessaan Benkeitä on saatettu kutsua nimellä ""demonilapsi""().


title: Saitō Musashibō Benkei

text: Benkei liittyi luostariin nuorena ja matkusti laajasti ympäri Japanin munkkiluostareita. Tuona aikana Japanin buddhalaiset munkkiluostarit olivat tärkeitä hallinnon ja kulttuurin keskuksia, mutta myös sotilaallisesti vaikutusvaltaisia. Kuten monet muutkin munkit, Benkei todennäköisesti oppi naginatan käyttöä. 17-vuotiaana hänen sanottiin olevan yli kaksi metriä pitkä. Tällöin hän jätti luostarin ja liittyi Yamabushiin, vuorimunkkien lahkoon, jonka tunnusomaisena piirteenä olivat heidän mustat huppunsa. Japanilaiset piirrokset kuvaavat Benkein yleisesti tällainen huppu päässä.


title: Saitō Musashibō Benkei

text: Benkein sanotaan sijoittautuneen Gojon sillalle Kiotoon, missä hän taisteli kaikkien ohikulkevien miekkamiesten kanssa keräten heidän miekkansa. Ajan kuluessa hän sai kerättyä 999 miekkaa. Tuhannessa taistelussaan Benkei hävisi Minamoto no Yoshitsuneille, sotaherra Minamoto no Yoshitomon pojalle. Näin ollen hänestä tuli Yoshitsunen palvelija, ja hän taisteli tämän kanssa Genpei-sodassa Taira-klaania vastaan. Minamoto-klaanin voittoa pidetään pitkälti Yoshitsunen ansiona, erityisesti Dan-no-uran meritaistelua. Lopullisen voiton jälkeen Yoshitsunen vanhempi veli Minamoto no Yoritomo kääntyi kuitenkin häntä vastaan.


title: Saitō Musashibō Benkei

text: Tätä seuranneen kaksivuotisen hämmingin ajan Benkei seurasi Yoshitsunea lainsuojattomuudessa. Lopulta heidät saarrettiin Koromogawa no taten linnaan. Koromogawan taistelu alkoi. Sillä välin, kun Yoshitsune vetäytyi linnan keskustorniin suorittamaan rituaali-itsemurhan (seppuku), Benkei taisteli pääportin sillalla suojellakseen Yoshitsunea. Sanotaan, että sotilaat pelkäsivät ylittää siltaa kohdatakseen Benkein, ja kaikki jotka näin tekivät kohtasivat nopean kuoleman jättiläismäisen miehen käsissä. Pitkään sen jälkeen, kun taistelun olisi pitänyt olla ohi, sotilaat huomasivat nuolien lävistämän Benkein seisovan paikallaan. Kun he uskaltautuivat tutkimaan häntä tarkemmin, hän kaatui maahan. Kävi ilmi, että Benkei oli seissyt kuolleena paikallaan jo jonkin aikaa; tämä tuli tunnetuksi ""Benkein seisovana kuolemana"" ().


title: Saitō Musashibō Benkei

text: Benkein uskollisuus ja kunnia tekevät hänestä mukaansatempaavan hahmon japanilaisessa kansanperinteessä. Eräs Kabuki-näytelmä asettaa Benkein moraalisen dilemman eteen: valehdellako vai suojellako herraansa ylittääkseen sillan. Näytelmän huippukohta on hetki, kun munkki tajuaa tilanteensa ja vannoo tekevänsä, mitä hänen täytyy. Toisessa näytelmässä Benkei surmaa oman lapsensa pelastaakseen herransa tyttären. Kabuki-näytelmässä nimeltä "Kanjinchō" Benkein täytyy lyödä oma portinvartijaksi naamioitunut herransa, jotta hän ei paljastaisi omaa valeasuaan.


title: Hämeenlinnan ortodoksinen kirkko

text: Hämeenlinnan ortodoksinen kirkko eli Pyhien Aleksanteri Nevskin ja Johannes Krysostomoksen kirkko on Hämeenlinnan ortodoksisen seurakunnan pääpyhäkkö. Hämeenlinnassa, Kaurialan kaupunginosassa, Vanhan hautausmaan reunalla sijaitseva kirkko on vihitty käyttöön vuonna 1962. Arkkitehti Mika Ernon suunnittelema kirkko on yksinkertainen tiilipintainen rakennus, jonka länsipäädyssä on betoninen kellotorni. Suurin osa kirkollisesta esineistöstä on peräisin Hämeenlinnan vanhasta, Rantatorin varrella sijainneesta puisesta ortodoksikirkosta, niin myös venäläisvalmisteinen ikonostaasi. Lisäksi kirkossa on jonkin verran irtaimistoa 1920-luvulla kaupunginkirjastoksi muutetusta ja nykyään Tampereen yliopiston täydennyskoulutuskeskuksen käytössä olevasta entisestä ortodoksisesta varuskuntakirkosta.


title: Hämeenlinnan ortodoksinen kirkko

text: Kirkko on homeinen ja siellä on sädesieniä, siksi seurakunta on suunnitellut rakennuksen purkamista ja uuden rakentamista. Kuitenkin Museoviraston mukaan Ernon suunnittelema kirkko on hyvin erikoinen moderni pieni kirkkorakennus, jollaista ei löydy muualta.


title: Ranskan talous

text: Ranskan talous on bruttokansantuotteella mitattuna maailman viidenneksi suurin sekä Euroopan toiseksi suurin. Ostovoimakorjatulla BKT-listalla Ranskan talous on Euroopan kolmanneksi suurin Saksan ja Britannian talouksien jälkeen. Ranskan palveluyhteiskunta heijastuu talouteen: 79,3 % ranskalaisista saa elantonsa palvelualalta, 18,3 % teollisuudesta ja 2,4 prosenttia maataloudesta. Ranska kuuluu G8-maihin.


title: Ranskan talous

text: Ranskassa tuotetaan runsaasti erilaisia elintarvikkeita. Länsimaalaisesta näkökulmasta maatilojen koko on suhteellisen pieni, mutta silti Ranska on Yhdysvaltojen jälkeen maailman toiseksi suurin maataloustuotteiden viejä. Yli puolet maan pinta-alasta on tehokkaassa viljelyksessä.


title: Ranskan talous

text: Erikoisuutena Ranskan maataloudessa on se, että Ranskan Guyanassa tuotetut tuotteet katsotaan kotimaisiksi. Niinpä Ranskassa tuotetaan mm. kotimaisia banaaneja ja sokeriruokoa.


title: Ranskan talous

text: Tärkeimmät vientituotteet ovat vehnä, maissi, ohra ja sokerijuurikas. Suuret alueet erityisesti Burgundissa ja Champagnessa, Bordeaux'n ja Rhônen laaksossa ovat viininviljelyksessä. Ranska onkin Euroopan ja maailman suurin viinintuottaja.


title: Ranskan talous

text: Suurin osa Ranskan teollisuudesta on viime vuosiin asti ollut valtion omistuksessa. Vasta nyt Ranska on alkanut yksityistää yrityksiään. Merkittävimmät teollisuuskeskittymät löytyvät Pariisista, Lillestä, Nantesista, Strasbourgista, Lyonista, Grenoblesta, Marseillesta ja Toulousesta. Tärkeimmät teollisuudenalat ovat teräksen tuotanto, autojen, lentokoneiden, aseiden ja erilaisten koneiden valmistus, öljynjalostus, sekä tekstiilit ja kemikaalit. Tunnettuja ranskalaisia vientimerkkejä ovat Renault, Peugeot sekä monet muoti- ja kosmetiikka-alojen tuotteet.


title: Ranskan talous

text: Mineraalivarat ovat vähäiset, mutta maasta löytyy rautamalmia, sinkkiä ja uraania. Suurin osa maan energiasta tuotetaan ydinvoimalla.. Ranska on johtava ydinvoiman tuottaja Euroopassa. Suurimmat ydinvoimayhtiöt ovat Areva, EDF ja GDF Suez.


title: Ranskan talous

text: Ranskassa käy vuosittain 79,1 miljoonaa matkailijaa, ja se on maailman suosituin matkailumaa. Muun muassa Etelä-Ranskan Nizza on suosittu matkailualue, mutta myös pääkaupunki Pariisi on suosittu matkailukohde. Suosittuja osia ovat myös vuoristoinen Chamonix'n seutu ja Lounais-Ranska, joka tunnetaan punaviineistään ja gastronomiastaan. Ranska saakin suurimman osan tuloistaan matkailusta.


title: Joulupukki valloittaa Marsin

text: Joulupukki valloittaa Marsin (alkuperäiseltä nimeltä "Santa Claus Conquers the Martians") on vuonna 1964 valmistunut jouluaiheinen tieteiselokuva, jonka on ohjannut Nicholas Webster. Elokuva on usein Internet Movie Databasen "bottom 100" -listalla. Elokuva tuli uudelleen julkisuuteen 1990-luvulla, kun siitä kerrottiin komediasarjassa "Mystery Science Theater 3000".


title: Joulupukki valloittaa Marsin

text: Elokuva esitettiin Suomessa Yle Teemalla 24. joulukuuta 2007.


title: Joulupukki valloittaa Marsin

text: Marsilaiset Momar ("Mom Martian") ja Kimar ("King Martian") ovat huolissaan siitä, että heidän lapsensa Bomar ("Boy Martian") ja Girmar ("Girl Martian") katsovat liikaa Maan televisiota, erityisesti lastenkanavan haastattelua Joulupukista. Marsilaiset pyytävät apua 800-vuotiaalta Chochemilta, joka sanoo että Marsiin tarvitaan Joulupukin kaltainen hahmo pitämään lapset onnellisena. Marsilaiset päättävät kidnapata Joulupukin Maasta, jotta hän voisi tehdä lahjoja Marsin lapsille. Marsilaiset tuovat mukanaan myös kaksi Maan lasta. Eräs marsilainen, Voldar ei kuitenkaan pidä ajatuksesta, vaan yrittää tappaa Joulupukin ja kaksi lasta, koska uskoo heidän pahentavan Marsin tapoja.


title: Ahveniston ortodoksinen kirkko

text: Ahveniston ortodoksinen kirkko eli Pyhän Johannes Kastajan mestauksen kirkko on toinen Hämeenlinnan ortodoksisen seurakunnan kahdesta kirkosta. Puurakenteinen länsitornillinen pitkäkirkko on valmistunut vuonna 1894. Sen vihki käyttöön arkkipiispa Antoni 2. kesäkuuta 1894.


title: Ahveniston ortodoksinen kirkko

text: Hämeenlinnan Ahvenistolla, Kanta-Hämeen keskussairaalaa vastapäätä sijaitseva pyhäkkö toimii nykyisin kesäkirkkona, koska rakennuksessa ei ole sähköjä eikä lämmitystä. Kirkollinen toiminta hiipui 1920-luvulla ja kirkon uusi käyttö alkoi 1990-luvun lopussa, jolloin se kunnostettiin kesäkäyttöä varten. Hiljaisena aikana toimitettiin pelkästään Johannes Kastajan juhlien palvelukset. Kirkon ikonostaasi on peräisin venäläisestä sotalaivasta 1840-luvulta. Kirkonkellot on hankittu 2006.


title: Ahveniston ortodoksinen kirkko

text: Kirkkoa ympäröi pieni hautausmaa. Sinne on haudattu sekä siviili- että sotilasväestöä ja lähellä on myös vuonna 1918 sodassa kuolleitten punaisten joukkohauta. Viimeiset hautaukset alueella on tehty 1920-luvulla.


title: Criss Angel – tajunnanräjäyttäjä

text: Criss Angel – tajunnanräjäyttäjä ("Criss Angel Mindfreak") on yhdysvaltalainen viihde- ja tosi-tv-ohjelma, jota esittää Yhdysvalloissa A&E ja Suomessa Sub ja MTV3 Fakta. Ohjelman ensimmäinen jakso tuli vuonna 2005 ja ohjelmassa on yleensä Criss Angelin tekemiä stuntteja ja taikatemppuja.


title: Riemurasia

text: Riemurasia on suomenkielinen viihdesivusto, joka sai alkunsa vuoden 2003 huhtikuussa. Sivustolle rekisteröityneiden käyttäjien määrä ylitti 100 000:n rajan 21. elokuuta 2008 ja 200 000:n rajan 15. maaliskuuta 2009. Nykyään sivustolla on jo yli 500 000 rekisteröitynyttä käyttäjää. Sivusto toimii Riemurasia Oy:n alaisuudessa.


title: Riemurasia

text: Riemurasia koostuu neljästä osasta: Jylppy-Galleriasta, Kaatopaikasta, Peliapajasta ja Rasiatubesta, joka sisältää linkitettyjä videoklippejä Riemurasian ulkopuolisista videopalveluista. Vain rekisteröityneet käyttäjät voivat kommentoida ja äänestää Riemurasiassa sekä lähettää sisältöä Jylppy-galleriaan. Palvelussa on täysi ennakkotarkastus sisällölle.


title: Liikkeenjohdon strategia

text: Liikkeenjohdon strategia on erään näkemyksen mukaan organisaation pitkän tähtäimen kehityssuunta ja -ulottuvuus, jonka avulla muuttuvassa ympäristössä saavutetaan voimavaroja ja kykyjä järjestelemällä kilpailuetu. Strategian tavoite on tyydyttää sidosryhmien odotukset.


title: Liikkeenjohdon strategia

text: Henry Mintzberg on jakanut strategiakäsitykset viiteen osaan:


title: Liikkeenjohdon strategia

text: Strateginen päätös on tunnusomaisesti luonteeltaan monimutkainen, erityisesti jos organisaatio toimii maantieteellisesti laajalla alueella tai monella toimialalla. Strategiset päätökset tehdään usein tilanteissa, joissa tulevaisuudesta ei olla täysin varmoja, ja ne vaikuttavat organisaation toimintoihin. Ne vaativat usein yhteistyötä organisaation eri yksiköiden sekä tarjontaketjun kesken. Ne saattavat muuttaa organisaatiota merkittävästi, mikä voi olla vaikeaa organisaatiossa vallitsevan kulttuurin takia.


title: Liikkeenjohdon strategia

text: Liikkeenjohdon strategiaan liittyy myös läheisesti strateginen johtaminen. Alan kirjallisuudessa näitä kahta termiä käytetään usein kuvaamaan samaa aihepiiriä. Johnson et al. mukaan strateginen johtaminen tarkoittaa tulevaisuuden "strategisten päätösten" tekoa, näiden "position ymmärtämistä" sekä "strategian muuttamista toiminnaksi".


title: Liikkeenjohdon strategia

text: Onnistunut strategia edellyttää sekä onnistunutta strategian luomista että sen toteuttamista. Strategiatyö on kuitenkin harvoin täysin harkittua, suunnitelmallista ja erehtymätöntä. Strategian luomista kutsutaan usein strategiaprosessiksi. Strategiaprosessin aikana analysoidaan ja pohditaan kilpailuympäristön uhkia ja mahdollisuuksia, oman yrityksen heikkouksia ja vahvuuksia - sekä sitä miten näitä yhdistellen saadaan aikaan kilpailukyky, ja kilpailijoita parempi lopputulos. Nämä näkökulmat tyypillisesti analysoidaan SWOT-analyysiä apuna käyttäen. Toinen analyysityökalu on Michael Porterin viiden kilpailuvoiman malli, jossa yritykset miettivät sekä toimittajia, asiakkaita, markkinatilannetta ja sinne pyrkiviä uusia kilpailijoita, sekä teknologisia näkökulmia ja mahdollisia korvaavia tuotteita. Strategian luomista varten tarvittavan liiketoimintatiedon keräämiseen, jalostamiseen ja jakamiseen on perustettu Business intelligence toimintoja.


title: Liikkeenjohdon strategia

text: Analyysien sekä johdon ja muun henkilöstön vision ja näkemysten perusteella laaditaan prosessin tuotos, eli strateginen toimintasuunnitelma, nk. strategia. Koska strategia on siis onnistunut vasta jos se saadaan toteutettua, strategiaprosessiin sisältyy henkilöstön mukaanotto päätöksentekoon, ja heidän mielipiteiden kuunteleminen. Tällä haetaan erityisesti henkilöstön sitoutumista strategian toteutukseen, hyvien ideoiden ja onnistuneen strategian luomisen lisäksi.


title: Liikkeenjohdon strategia

text: Richard Whittington ryhmittelee strategiaprosessiin vaikuttavat näkökulmat neljään ryhmään.


title: Liikkeenjohdon strategia

text: Klassisessa näkökulmassa yrityksen ainoa strateginen tavoite on tuottaa pääomalle voittoa ja karsia tuottamattomat liiketoiminnan osat, kuten Alfred Sloan on määritellyt. Klassisesta näkökulmasta katsottuna yrityksen osat toimivat rationaalisesti. Myös yrityksen ympäristö ja eri sidosryhmät toimivat ennustettavasti ja rationaalisesti. Päätöksentekijöiden moniarvoisia sosiaalisia ja muita konteksteja ei välttämättä tiedostettu klassisen näkökulman valta-aikana 1960- ja 1970-luvuilla.


title: Liikkeenjohdon strategia

text: Evolutionaarinen näkökulma poikkeaa klassisesta näkökulmasta siinä, että ympäristön tai yrityksen oman organisaation ei oleteta toimivan aina rationaalisesti. Lisäksi yrityksen markkinaa ja siellä menestymistä pidetään ainoana hyväksyttävänä tapana varmentaa tuotteen tai liiketoiminnan laatu. Evolutionaarisen strategian rakentaja ei oleta näin itsekään ymmärtävänsä markkinaa. Sen sijaan, hän hyväksyy markkinan ylimpänä auktoriteettinaan. Nimensä mukaisesti evolutionaarinen näkökulma vertaa markkinoita luontoon, missä lajit vaativat elintilansa ja sopivat olosuhteet.


title: Liikkeenjohdon strategia

text: Evolutionaariseen näkökulmaan kuuluu kiinteästi vaatimus erikoistumisesta (fokusoimisesta) riittävään kapeaan liiketoiminnan alaan sekä vaatimus jatkuvasta muutoksesta, koska myös markkina muuttuu jatkuvasti. Toisaalta, koska markkinaa ei voida ennustaa, on pidettävä useita liiketoiminnallisia vaihtoehtoja jatkuvasti auki, jotta yritys menestyisi myös tulevaisuudessa markkinan muuttuessa.


title: Liikkeenjohdon strategia

text: Prosessinäkökulmasta katsottuna yrityksen tilannetta on mahdoton ymmärtää kokonaisuudessaan. Prosessinäkökulmasta myös markkina on epäselvä ja sitä pitää tulkita jatkuvasti; strategiaa on jatkuvasti uudistettava ja uudistukset on perusteltava markkinan (epärationaalisillakin) muutoksilla. Markkinan muutokset huomataan ensin organisaation alimmilla kerroksilla. Muutokset välittyvät määriteltyjen prosessien kautta organisaatiossa ylöspäin, ja strategisia prosesseja muutetaan edelleen havaintojen pohjalta. Yritys "ohjelmoidaan" reagoimaan markkinan muutoksiin.


title: Liikkeenjohdon strategia

text: Systeeminäkökulmasta katsottuna päätöksentekijät toimivat omissa sosiaalisissa ja yhteiskunnallisissa ympäristöissään, ja voiton maksimointi ei ole heidän ainoa perusteensa päätöksille. Ympäristöjen moniarvoisuus tiedostetaan ja yrityksen strategiaa muodostettaessa otetaan huomioon yrityksen osien erilaiset toimintaympäristöt. Yritysten yhteiskunnallinen vastuu nähdään laajemmin kuin pelkkänä omistajien voiton maksimointina.


title: Liikkeenjohdon strategia

text: Systeeminäkökulmaan kuuluu myös vahva ymmärrys siitä, että yrityksen johtajaa motivoi vahvasti hänen oma etunsa (versus omistajien etu).


title: Liikkeenjohdon strategia

text: Monissa (suurissa) organisaatioissa on eri tasoisia strategioita. Yhtymästrategia () määrittelee, millä aloilla organisaatio toimii, ja miten nämä tuottavat arvoa organisaatiolle. Tämän lisäksi yhtymästrategia pohtii sitä, miten laajalla maantieteellisellä alueella organisaatio toimii, miten voimavaroja jaetaan eri yksiköiden kesken ja miten katto-organisaatio ylipäätään tuo lisäarvoa yksittäisille liiketoimintayksiköille.


title: Liikkeenjohdon strategia

text: Yleensä suuret organisaatiot on jaettu pienempiin strategisiin liiketoimintayksiköihin (), joiden toimialat eroavat merkittävästi toisistaan. Jokaisella liiketoimintayksiköllä on oma toimialastrategiansa (), joka kertoo, miten organisaatio yrittää tulla toimeen omalla toimialallaan. Toimialastrategiassa pohditaan, mitä tuotteita tai palveluita tulisi kehittää, ja miten saavutetaan etua kilpailijoihin nähden. Toimialastrategialla tulisi olla selkeä suhde yhtymästrategiaan, ja näiden kahden strategian tulisi olla toisistaan riippuvaiset.


title: Liikkeenjohdon strategia

text: Operaatiostrategiassa () määrätään, miten organisaation päivittäiset toiminnot auttavat saavuttamaan yhtymä- ja toimialastrategioiden määrittämät tavoitteet. Toimintostrategiat () taas koskettavat tiettyjä toimintoja, kuten henkilöstöhallintoa tai markkinointia.


title: Liikkeenjohdon strategia

text: Strategisten päätösten tekoon tarvitsee ymmärtää niiden taustalla olevat yhtymä- ja toimialastrategiat. Päätökset voivat koskea esimerkiksi tuoteportfolion laajuutta tai markkinoiden laajuutta. Päätökset koskevat yleensä organisaation kehityksen suuntaa sekä sitä, miten tähän suuntaan on tarkoitus pyrkiä. Strategiatyössä voidaan käyttää apuna erilaisia strategiatyökaluja, joiden avulla voidaan hahmottaa erilaisia asioita yrityksen sisäisestä maailmasta toimialan lainalaisuuksiin. Strategisia työkaluja on kehitelty vaikka miten paljon ja kulloisenkin käytettävän työkalun valinnassa kannattaa kiinnittää huomiota siihen, että mihin ollaan pyrkimässä. Siinä missä Balanced Scorecard auttaa nykyisen liiketoiminnan tehostamisessa, antaa Sinisen meren strategia taas vastauksia pikemminkin uuden kehittämisen kannalta. Tero Vuorinen esittelee kirjassaan Strategiakirja - 20 työkalua käytetyimpiä strategiatyökaluja jakaen ne eri käyttötarkoituksiin sopiviksi.


title: Liikkeenjohdon strategia

text: Strategian position määrittävät sitä ympäröivä maailma, strategian kyvyt sekä odotukset ja tarkoitukset.


title: Liikkeenjohdon strategia

text: Poliittinen, taloudellinen ja sosiaalinen ympäristö, tekniikka, lait sekä luonto ovat kaikki osa strategiaa ympäröivää maailmaa. Todennäköisesti ei ole mahdollista tutkia kaikkia näistä aiheutuvia yhteisvaikutuksia, joten johdon tulisi pyrkiä erottamaan näistä merkitykselliset osa-alueet. Ympäröivä maailma voi synnyttää sekä mahdollisuuksia että uhkia organisaatiolle.


title: Liikkeenjohdon strategia

text: Strategian kyvyt riippuvat sen voimavarojen vahvuuksista ja heikkouksista, esimerkiksi siitä, mitkä ovat organisaation edut kilpailijoihinsa nähden. Kykyjen tiedostamisen tavoite on muodostaa kuva siitä, miten nämä rajaavat strategisia mahdollisuuksia.


title: Liikkeenjohdon strategia

text: Strategian tarkoitukseen vaikuttaa kysymys siitä, mitä tarkoitusta itse organisaation olisi tarkoitus palvella, ja tähän vaikuttavat sidoryhmien odotukset. Lopullinen tarkoitus määrääntyy osittain siitä, minkä sidosryhmän odotuksilla on eniten valtaa organisaatiossa, mutta myös ympäröivän maailman kulttuuri vaikuttaa tähän.


title: Liikkeenjohdon strategia

text: Jotta strategiset päätökset kehittyvät toiminnaksi, organisaation rakenteen ja prosessien täytyy tukea päätöksiä. Tämän lisäksi päätösten tueksi tulee antaa organisaation voimavaroja: ihmisiä, tietoa, rahaa ja teknologiaa. Yleensä strateginen johtaminen vaatii organisaatiolta muutosta, ja tätä tulisi pyrkiä hallitsemaan.


title: Liikkeenjohdon strategia

text: Jos strategia on pitkän aikaa jatkunut lähes samanlaisena ilman suurempia muutoksia, on vaarana ajelehtiminen (), jolloin strategia ei enää vastaakaan organisaation positiota, ja kilpailukyky heikkenee. Ajelehtimista seuraa yleensä epävakaa ajanjakso, jolloin strategia muuttuu ilman selkeää suuntaa, jonka jälkeen strategia kehittyy kerralla oleellisesti. Tätä ilmiötä kutsutaan nimellä keskeytetty tasapainotila ().


title: Liikkeenjohdon strategia

text: Strategiaa voidaan katsella monelta eri kantilta, ja jos strategian muodostamisessa pitäydytään vain yhdessä näkökulmassa, muiden näkökulmien esiin nostamat haasteet saattavat jäädä huomaamatta. Eri näkökulmat on rajattu kolmeen pääsuuntaan, joita kutsutaan "strategisiksi linsseiksi".Liikkeenjohdon strategiasta alettiin puhua 1960-luvulla muun muassa Harvardin liiketalouden kursseilla, jolloin strategia tarkoitti lähinnä pitkän aikavälin yleissuunnitelmaa, ja sen opetus perustui yritysjohtajien käytännön kokemuksiin. 1970-luvulla yrityssuunnittelun vaikutuksesta strategian koettiin olevan hyvin lähellä operaatioita, ja eri tekniikoiden avulla pyrittiin löytämään mahdollisimman analyyttisesti yrityksen uhkia ja mahdollisuuksia. Tätä näkemystä kritisoitiin laajalti, sillä osa tutkijoista koki, että maailma on liian monimutkainen, jotta sitä voitaisiin analysoida tarkasti, ja että optimaalisten ratkaisujen etsiminen on näin ollen turhaa, kun voitaisiin sen sijaan keskittyä tutkimaan johtamisprosesseja.


title: Liikkeenjohdon strategia

text: Myöhemmin muun muassa Mintzberg on jakanut strategian eri osa-alueisiin alalla käydyn keskustelun tuloksena.


title: Liikkeenjohdon strategia

text: Liiketoimintastrategioita julkaistiin kylmän sodan aikana Yhdysvalloissa noin joka toinen vuosi. Alla esitellään niiden pääsuunnat.


title: Liikkeenjohdon strategia

text: Tämä koulukunta sai alkunsa Alfred Sloanin (General Motorsin johtaja vuodet 1923–1955) toiminnasta ja muistelmista "Vuoteni General Motorsissa" (1963). Laajemmin tämän johtamistavan nosti tunnetuksi Peter Drucker jo kirjassaan "Concepts of the Corporation" vuodelta 1946, jossa analysoitiin Sloanin toimintaa GM:ssä sekä General Electric-, IBM-, Sears- ja Roebuck-yhtiötä. Kaikki nämä olivat pääkonttorin vahvan keskusjohdon alaisia yhtiöitä. Drucker havahtui huomaamaan, että yrityksen toimintaan liittyy voiton tekemisen ja sisäisten prosessien lisäksi asiakas, jonka tarpeita yritystoiminnan tulisi palvella.


title: Liikkeenjohdon strategia

text: Strategista johtamista oli aiemmin opetettu liikkeenjohdollekin Sun Tsun "Sodankäynnin taito"- ja Carl von Clausewitzin "Sodankäynnistä"-teoksen avulla. Philip Selznickin teos "Leadership in Administration" toi vuonna 1957 liikkeenjohdon terminologiaan mm. mission ja kompetenssin. Sosiologisen tutkielman ajatus oli, että yrityksen ylimmän johdon tulisi käyttäytyä valtiomiesmäisesti, ja hän korosti lähinnä yhteiskuntasuhteiden merkitystä liiketoiminnalle mutta esitti myös, että yrityksellä on oltava kilpailuetu, joka erottaa sen muista organisaatioista. Edith Penrosen teos "Theory of the Growth of the Firm" vuodelta 1959 havaitsi, että johto pyrkii kasvattamaan johtoa eikä yritystä.


title: Liikkeenjohdon strategia

text: Druckerin työhön perustuu tavoitejohtaminen, jota Yhdysvalloissa toimivat yritykset ottivat käyttöön 1960-luvulla ja esim. Suomessa 1970-luvulla.


title: Liikkeenjohdon strategia

text: Alfred Chandler oli yritysstrategioiden ensimmäinen akateeminen tutkija ja hänen teoksensa "Strategy and Structure" vuodelta 1962 oli läpimurto strategiatyölle. Hän käytti referenssiaineistona Du Pont-, General Motors-, Standard Oil-, Sear- ja Roebuck-yhtiötä. Hän määritteli strategian sisällöksi pitkäaikaiset päämäärät ja niiden saavuttamisen vaatimat toimet ja resurssit. Horisontaalinen ja vertikaalinen laajeneminen ja diversifikaatio nähtiin liiketoiminnan kasvun strategisina vaihtoehtoina.


title: Liikkeenjohdon strategia

text: Yrityshistorioitsija Alfred Chandlerin teos "Strategy and Structure" on ensimmäinen yritysstrategiaan keskittyvä teos. Tuohon aikaa hän pystyi näkemään yrityksissä tapahtuvan monialaistumisen ja divisioonien määrän kasvun; myöhemmin 1980-luvulta lähtien hän olisi nähnyt myös yritysten tavoitteiden karsimisen ja ydinosaamiseen keskittymisen.


title: Liikkeenjohdon strategia

text: Vuonna 1965 Igor Ansoff kirjoitti strategisen suunnittelun teoksen "Corporate Strategy". Tässä hän esitteli tuote-markkina-matriisin, jota kutsutaan myös Ansoffin matriisiksi.


title: Liikkeenjohdon strategia

text: Vuonna 1965 Harvardin tutkijaryhmä kirjoitti teoksen "Business Policy", jossa strategia katsottiin yksinkertaisen SWOT-analyysin lopputulemaksi. Yrityksen vahvuudet, heikkouden, sen ympäristön uhat ja mahdollisuudet määräävat strategian.


title: Liikkeenjohdon strategia

text: Bruce Henderson perusti vuonna 1963 Boston Consultin Groupin. Hän loi kasvu/markkinaosuus-matriisin. Tämä toi 1970-luvun alussa yrityksiin portfolioajattelun, jossa konsernin liiketoimintayksiköiden hyödyllisyyttä arvioitiin.


title: Liikkeenjohdon strategia

text: Harvardin yliopiston Michael Porter toi toimiala- ja kilpailija-analyysin johtamiseen vuonna 1980 julkaistussa teoksessaan "Competitive Strategy". Se kuvaa viisi kilpailuvoimaa (Porterin timantti), joiden avulla asemoidaan yrityksen suhteellinen kilpailuasema markkinoilla.


title: Liikkeenjohdon strategia

text: 1980-luvun lopulla alettiin pohtia yrityksen vahvuutta mikroekonomisesta näkökulmasta ja tutkia yrityksen sisäistä rakennetta. Samaan aikaan elettiin yritysvaltausten kulta-aikaa; uuden omistajan alla yritykset yleensä saneerattiin tai lohkottiin ja myytiin paloina. Tämä vaati yritysten ja niiden osien tervehdyttämistä. Gary Hamelin ja C. K. Prahaladin "Competing for the Future" julkaistiin vuonna 1994. Alettiin puhua yrityksen henkilöstöstä resurssina.


title: Liikkeenjohdon strategia

text:
Yritykset havaitsivat, että markkinoilla pysyminen vaatii tuotteiden ja toimintatapojen muuttamista. Informaatioteknologia mahdollisti laadukkaan tuotannon muuallakin kuin Länsi-Euroopassa ja Yhdysvalloissa. Mm. Davis Foggin "Implementing Your Strategic Plan" (1999) osoitti, ettei strategioita yleensä implementoida yrityksissä. Robert Kaplan ja David Norton
esittelivät kirjassaan "The Strategy-focused Organisation" ns. balanced scorecardin, jonka mukaan yrityksen kehittämisessä tulee ottaa huomioon strategia, konkreettinen tavoite ja yrityksen organisaatio (etenkin työtekijöiden mobilisaatio). Balanced scorecardia on kritisoitu, mutta Exxonin ja Fannie Maen kaltaiset suuryritykset ovat käyttäneet sitä.


title: Liikkeenjohdon strategia

text: Strateginen ajattelu on tähdännyt suunnittelun yksinkertaistamiseen. Kuuluisin tämän vaiheen strategiamalleista on Sinisen meren strategia, jonka esittivät INSEADin Chan Kim ja Renee Mauborgne vuonna 2005 julkaistussa kirjassaan "Blue Ocean Strategy". Siinä yrityksiä kehotetaan etsiytymään liian kilpailuilta aloilta aloille, joissa yrityksen kilpailuetu on hyvin suuri ja perustuu tarkkoihin tuote- tai palveluvalintoihin. Eräällä tavalla siinä palataan niche-markkinan etsimiseen, mutta pyrkien välttämään niche-markkinan marginaalisuutta.


title: Hanns Rauter

text: Johann Baptist Albin ("Hanns") Rauter (4. helmikuuta 1895 – 24. maaliskuuta 1949) oli itävaltalaissyntyinen sotilas ja toisen maailmansodan aikana saksalainen SS-kenraali (Obergruppenführer). Rauter toimi Alankomaissa korkeassa SS-virassa vuosina 1940–1945, virkanimikkeellä Höhere SS- und Polizeiführer Nordwest.


title: Hanns Rauter

text: Rauter oli syntynyt Klagenfurthissa Itävallassa, ja pääsi koulusta 1912, jonka jälkeen aloitti insinööriopinnot Grazin teknillisessä yliopistossa. Ensimmäisessä maailmansodassa hän taisteli Itävalta-Unkarin armeijassa. Hän erosi palveluksesta 1919 luutnanttina. Sodan jälkeen hän toimi kansallismielisissä ja oikeistolaisissa Freikorps-joukoissa.


title: Hanns Rauter

text: Rauter tapasi Adolf Hitlerin ensi kerran vuonna 1929 ja liittyi Itävallan kansallissosialistiseen puolueeseen. Hän pakeni Saksaan 1933, ja liittyi siellä NSDAP:n Itävallan johtajiin. Hän liittyi SA:han ja oli aktiivinen suunnitellessaan Itävallan kansallissosialistisen puolueen laittomia toimia. Vuonna 1935 hän liittyi SS:ään. Vuoteen 1940 saakka hän kuului Breslaun natsihallintoon.


title: Hanns Rauter

text:
Toukokuussa 1940 Rauter nimitettiin SS- ja poliisijohtajaksi Alankomaihin (Höhere SS- und Polizeiführer Nordwest). Hän oli vastuussa Heinrich Himmlerille ja Arthur Seyss-Inquartille. Asemassaan hän vastasi vastarintaliikkeen kukistamisesta ja yhteensä 110 000 hollanninjuutalaisen siirtämisestä keskitysleireille – heistä ainoastaan 6 000 selvisi leiriltä hengissä. Lisäksi Rauter siirrätti 300 000 hollantilaista Saksaan pakkotyöhön. Hän määräsi myös siviilien joukkoteloituksia natseja vastaan kohdistuneiden iskujen jälkeen.
Liittoutuneiden operaatio Market Gardenin aikana Arnhemissä Rauter komensi "Osasto Rauteria" () Veluwen alueella. Arnhemin jouduttua liittoutuneille Rauterista tuli Maasin rintaman SS-joukkojen päällikkö.


title: Hanns Rauter

text: Maaliskuussa 1945 Rauter haavoittui vakavasti Hollannin vastarintaliikkeen iskussa Woeste Hoevessa Veluwessa. Iskua ei oltu suunniteltu Rauteria vastaan, tarkoituksena oli ryöstää elintarvikekuljetus. Saksalaisiin sotilasasuihin pukeutuneet vastarintamiehet pysäyttivät Rauterin auton, tappoivat hänen kanssamatkustajansa ja haavoittivat Rauteria vakavasti. Vastauksena hyökkäykseen saksalaiset tappoivat satoja poliittisia vankeja tapahtumapaikalla ja lisäksi 50 henkeä Amersfootin keskitysleirillä ja 40 Haagissa sekä Rotterdamissa.


title: Hanns Rauter

text: Rauter vietiin sairaalaan, jossa brittiläiset sotilaspoliisit pidättivät hänet sodan jälkeen. Rauter luovutettiin Hollannin hallitukselle. Haagissa pidetyssä, filmille tallennetussa sotaoikeuden istunnossa Rauter kiisti syyllisyytensä. Hänet tuomittiin kuolemaan, ja ylioikeus vahvisti tuomion tammikuussa 1949. Hanns Rauter teloitettiin ampumalla Scheveningenin lähellä 24. maaliskuuta 1949. Teloituspaikalla Rauter ei ottanut sidettä silmilleen ja antoi itse tulikomennon teloitusosastolle.


title: Villa Romana del Casale

text: Villa Romana del Casale on Antiikin Rooman aikainen huvila Sisiliassa Ennan maakunnassa Piazza Armerinan kunnassa. Huvila tunnetaan hienoista ja hyvin säilyneistä mosaiikeistaan. Se on Unescon maailmanperintökohde.


title: Villa Romana del Casale

text: Huvila on rakennettu 300-luvulla vanhemman asutuksen jäänteistä. Sen paikalla asuttiin 1100-luvun maanvyöryyn asti. Sen jälkeen alue oli maanviljelyskäytössä, ja mosaiikit kaivettiin esille 1950-luvulla.


title: Félix Potvin

text: Félix Potvin (s. 23. kesäkuuta 1971 Anjou, Québec, Kanada) on uransa lopettanut kanadalainen jääkiekkomaalivahti. Toronto Maple Leafs varasi hänet toisella kierroksella, 31. varauksena, vuoden . Hän sai lempinimekseen ”The Cat” nopeiden refleksiensä ansiosta.


title: Félix Potvin

text: Kauden 2003–2004 päättyessä Potvin oli pelannut NHL:ssä 635 runkosarjaottelua ja 72 pudotuspeliä.


title: Félix Potvin

text: Potvin pelasi Quebecin junioriliigassa QMJHL:ssä vuosien 1988–1991 välisenä aikana Chicoutimi Sagueneens -joukkueessa. Hänelle kertyi yhteensä 181 runkosarjaottelua. Kaudella 1990–1991 Potvin palkittiin Jacques Plante -palkinnolla liigan parhaana maalivahtina ja Guy Lafleur -palkinnolla pudotuspelien parhaana pelaajana.


title: Félix Potvin

text: Toronto Maple Leafs varasi Potvinin NHL:ään kaudella 1991–1992, mutta hän joutui pelaamaan aluksi joukkueen farmiseurassa St. John's Maple Leafsissä. Potvin pelasi menestyksekkäästi 35 ottelua joissa hänen päästettyjen maalien keskiarvo oli 2,93. Tämän myötä Potvin palkittiin vuoden tulokkaaksi sekä AHL:n parhaaksi maalivahdiksi.


title: Félix Potvin

text: Hän pelasi vielä muutaman ottelun kaudella 1992–1993 ennen kuin siirtyi Toronto Maple Leafsiin.


title: Félix Potvin

text: Toronton varattua hänet Potvin vietti yhden kauden farmissa pelaten kuitenkin samalla kaudella neljä ottelua NHL:ssä. Kaudella 1992–1993 Potvin pelasi jo vakituisesti NHL:ssä ja nopean kehityksen myötä hänestä tuli joukkueensa ykkösmaalivahti. Tämän seurauksena joukkueen toinen maalivahti Grant Fuhr myytiin Buffalo Sabresiin. Samalla kaudella Potvin auttoi Torontoa pääsemään pudotuspeleissä itäisen konferenssin finaaliin, jolloin he hävisivät Los Angeles Kingsille. Loistavien esityksiensä myötä hän oli ehdokkaana Calder Trophy voittajaksi.


title: Félix Potvin

text: Kaudella 1993–1994 Potvinin kehitys jatkui, kun hän voitti 34 ottelua pelaamastaan 66 ottelusta. Samalla Potvin äänestettiin ensimmäiseen unsa ja hän johdatti toistamiseen joukkueensa pudotuspeleissä itäisen konferenssin finaaliin, mutta hävisi tällä kertaa Vancouver Canucksille. Pudostupelien aikana hänestä tuli Toronto Maple Leafsin ensimmäinen maalivahti, joka torjui rangaistuslaukauksen pudotuspeleissä.


title: Félix Potvin

text: Kaudella 1995–1996 Potvin valittiin toisen kerran un, mutta pudotupeleissä ei enää tullut samanlaista menestystä ja Toronto putosi jo ensimmäisellä kierroksella. Hän kuitenkin pelasi urallaan eniten otteluita yhdellä kaudella yhteensä 74. Samalla Potvin teki uuden ennätyksen kun häntä kohti lauottiin yhteensä 2 438 kertaa. Ennätyksen rikkoi Roberto Luongo kaudella 2003–2004.


title: Félix Potvin

text: Kausi 1998–1999 oli Potvinille vaikea, kun joukkue teki sopimuksen silloin vapaana olleen Curtis Josephin kanssa. Samalla hän kärsi polvivammasta ja pelasi vain viisi ottelua. Potvin kaupattiin yhdessä Fjodor Fjodorovin kanssa New York Islandersiin, mutta hän ei kyennyt pelaamaan entisellä tasollaan uudessa seurassa, jossa hänen torjuntaprosenttinsa jäi alle 90 prosentin.


title: Félix Potvin

text: Heikkojen esitysten myötä hänet vaihdettiin toisen ja kolmannen kierroksen varauksien kanssa Vancouver Canucksin Kevin Weekesiin, Dave Scatchardiin ja Bill Muckaltiin. Potvin esitti heti pirteitä otteita hänen päästettyjen maalien keskiarvon ollessa 2,59. Seuraava kausi ei kuitenkaan mennyt yhtä hyvin ja hän siirtyi kesken kauden Los Angeles Kingsiin. Potvin vakuutti kaikki heti ensimmäisellä kaudellaan Kingissä hänen torjuntaprosenttinsa ollessa 91,9 ja päästettyjen maalien keskiarvo uransa paras 1,96. Seuraavalla kaudella hän pelasi yhteensä 71 runkosarjaottelussa 4 071 minuuttia joka on Potvinin uransa suurin minuuttimäärä runkosarjassa. Hän ehti vielä pelata muutaman pudotuspeli ottelun vuosien 2000–2002 välisenä aikana.


title: Félix Potvin

text: Syyskuussa 2003 Potvin teki yhden vuoden sopimuksen Boston Bruinsin kanssa ollessaan Andrew Raycroftin varamaalivahti ja pelasi 28 ottelua runkosarjassa. Raycroft rikkoi kaudella 2006–2007 eniten peräkkäisten ottelujen määrän Toronton joukkueessa. Kausi jäi myös Potvinin viimeiseksi kaudeksi. Kauden 2005–2006 alussa Atlanta Thrashers oli kiinnostunut palkkaamaan Potvinin joukkueeseensa Kari Lehtosen ja Mike Dunhamin ollessa loukkaantuneena. Potvin kuitenkin kieltäytyi sopimuksesta ja Thrashers palkkasi Steve Shieldsin.


title: Félix Potvin

text: Runkosarjan tilastot.


title: S/2003 J 2

text: S/2003 J 2 on Jupiteria retrogradiseen suuntaan kiertävä, epäsäännöllinen kuu. Kuun löysi ryhmä Havaijin yliopiston astronomeja vuonna 2003. Kuu on uloin Jupiterin tunnetuista kuista.


title: S/2003 J 2

text: S/2003 J 2 on läpimitaltaan noin kaksi kilometriä ja se kiertää Jupiteria noin 29 540 000 km:n etäisyydellä kiertoajan ollessa 980 päivää. Radan inklinaatio on 154° ja eksentrisyys 0,2255.


title: S/2003 J 2

text: Kuu ei kuulu mihinkään tunnettuun ryhmään. Vaikka kuu on nykyään uloin Jupiterin kuu, saattaa vielä löytyä kuita, jotka kiertävät vielä S/2003 J 2:in etäämmällä. Jupiterin painovoima on vallitsevin painovoima vielä 52 000 000 km etäisyydellä planeetasta.


title: Ranskan maantiede

text: Ranska sijaitsee Länsi-Euroopassa Atlantin rannikolla. Ranskaa rajaa pohjoisesta Englannin kanaali, lännestä Biskajanlahti, etelässä Pyreneet ja Välimeri, idässä mm. Alpit, Juravuoret ja Rein. Ranskalle kuuluu myös Välimeressä oleva Korsika.


title: Ranskan maantiede

text: Ranskan naapurimaat ovat Belgia, Luxemburg, Saksa, Sveitsi, Italia, Espanja ja Andorra. Etelä-Amerikassa Ranskan Guyanaa rajaa Brasilia ja Suriname. Ranskan valtion pinta-ala on 547 030 neliökilometriä, mutta Ranskalle kuuluvat myös Ranskan merentakaiset alueet, ja ne mukaan laskettuna Ranskan hallitsemien alueiden yhteisala on 674 843 neliökilometriä.


title: Ranskan maantiede

text: Manner-Ranska on nimitys Ranskan Euroopassa sijaitseville alueille.


title: Ranskan maantiede

text: Iso osa Ranskasta on alankoa, joka on alle 250 metrin korkeudessa merenpinnasta. Alanko ulottuu Belgian ja Saksan rajoilta Bretagneen, ja sieltä rannikkoa myöten kaartuu Rhônen suistoalueelle. Rhônen lisäksi Seinen, Loiren ja Garonnen suistot sijaitsevat Ranskan alangolla.


title: Ranskan maantiede

text:
Ranskan keski- ja eteläosissa sijaitsee keskiylänkö, joka kattaa suunnilleen kuudesosan maasta. Ylänkö on korkeimmillaan 1 900 metriä korkea. Alueella on paljon graniittipaljastumia, syviä solia ja jäänteitä vanhoista tulivuorista. Ylängön korkein kohta on Puy de Sancy (1 885 metriä). Rhônen laakso erottaa keskiylängön ja Alpit. Alpit hallitsevat Kaakkois-Ranskan maisemaa, ja ovat luonnollisena rajana Italian kanssa. Ranskan korkein kohta, Mont Blanc (4 807 metriä) sijaitsee Alpeilla. Alppien pohjoispuolella on korkeat kalkkikiviset Juravuoret, jotka erottaa Sveitsin ja Ranskan.
Muita vuoristoalueita ovat Pyreneet etelässä ja metsäiset Vogeesit Reinin laakson reunalla.


title: Ranskan maantiede

text: Korsikan lasketaan kuuluvan myös Manner-Ranskaan. Se on Välimeren saarille tyypillisesti hyvin vuoristoinen, ja sen korkein kohta on Monte Cinto (2 710 metriä).


title: Ranskan maantiede

text: Ranskassa vallitsee lauhkea meri-ilmasto. Meren läheisyys pitää talvet lauhkeina ja kesät viileinä. Etelä-Ranskassa on lämpimämpi Välimerenilmasto.


title: Ranskan maantiede

text:
Ranska kuuluu suurimmaksi osaksi lehtimetsien kasvillisuusvyöhykkeeseen; vain Välimeren rannikolla on nahkealehtistä kasvillisuutta. Pohjois-,etelä ja Länsi-Ranskalle tyypillisiä ovat hedelmälliset tasangot, jotka kohoavat kanervia ja väri- ja piikkiherneitä kasvaviksi kanervanummiksi. Tasankojen suojaisilla alueilla kasvaa tammimetsiä.
Luoteis-Ranskassa kasvaa kanervanummia, peltoja ympäröivine pensasaitoineen ja pienine metsikköineen. Koillis-Ranskaa ja suurta osaa Pariisin altaasta peittävät hedelmälliset maat. Maisema on suurelta osin suuria viljapeltoja. Suojaisessa Itä-Ranskassa kasvatetaan alavampien maiden viljalajeja ja rinteillä on viinitarhoja. Pohjoisempana idästä löytyy pyökkimetsiä.
Kaakkois-Ranskassa vallitsee välimeren nahkealehtinen kasvillisuus: oliiveja, ajuruohoa, rosmariinia, puksipuita ja korkkitammia. Kuivemmilla alueilla kasvaa matalaa pensaikkoa, ja alueelle tyypilliset sypressipuiden rivit, jotka on istutettu tuulensuojaksi.


title: Ranskan maantiede

text: Ranskan Guyana on kapea rannikkotasanko, joka muuttuu sisämaahan mentäessä asumattomaksi sademetsäksi. Aluetta rajaa idästä Oyapockjoki, lännestä Maronijoki ja sen sivujoet Litani ja Lawa ja etelästä Tumuc-Hamac -vuoret.


title: Ranskan maantiede

text: Alueella on trooppinen ilmasto, jonka myötä alueella on sadekausi joulukuussa ja kesäkuussa.


title: Ranskan maantiede

text: Ranska hallinnoi Manner-Ranskan ja Ranskan Guyanan lisäksi lukuisia saaria ja saariryhmiä eripuolilla maailmaa. Näitä alueita ovat:


title: Age of Empires III: The Asian Dynasties

text: Age of Empires III: The Asian Dynasties on historiaan pohjautuvan strategiapeli Age of Empires III:n lisäosa.


title: Age of Empires III: The Asian Dynasties

text: Ensimmäinen lisäosa on "". "The Asian Dynasties" -lisäosan myötä pelissä pääsee pelaamaan Amerikan lisäksi myös Aasiaan. Peliin tulee 10 uutta pelattavaa karttaa, jotka kaikki sijoittuvat Aasiaan. Kartat ovat: Borneo, Ceylon, Dekkanin tasanko, Himalajan vuoristo, Honshun saari, Indokiina, Mongolia, Siperia, Silkkitie ja Keltainen joki. Peliin tulee 3 uutta pelattavaa sivilisaatiota: Intialaiset, Japanilaiset ja Kiinalaiset. Pelaaminen Aasiassa on hieman erilaista, kuin Amerikassa. Aasiassa on intiaanikylien sijasta aasialaisten munkkien luostareita, joiden edustalle saa rakennettua kauppa-aseman, aivan kuten Amerikassa intiaanileirien vierelle. Luostareista saa palkattua uusia sotilaita ja hankittua parannuksia. Kun Amerikassa on eri intiaaniheimojen kyliä, samoin Aasiassa on kuuden eri uskonnon luostareita. Uskonnot ovat Bhakti, Jesuiitta, Shaolin, Sufi, Udasi ja Zen.


title: Age of Empires III: The Asian Dynasties

text: Aasialaiset sivilisaatiot voivat rakentaa ihmeitä siirtyessään aikakausilta toisille. Ihmeitä on jokaisella kolmella Aasialaissivilisaatiolla valittavanaan viisi, ja niistä on jokaisesta erilaista hyötyä sivilisaatiolle.


title: Age of Empires III: The Asian Dynasties

text: Aasialaisilla sivilisaatioilla on pelin alussa oma munkki, jonka toiminnot ovat hieman erilaiset kuin eurooppalaisten tutkimusmatkailijoiden (explorer) tai intiaanisivilisaatioiden sotapäälliköiden (war chief). He voivat rakentaa "Kaupungin keskuksen" (Town Center), josta saa palkattua uudisasukkaita, jotka voivat rakentaa lisää muita rakennuksia.


title: Britannian Grand Prix 1983

text: Britannian Grand Prix 1983 oli Formula 1 -sarjan osakilpailu, joka ajettiin 16. heinäkuuta 1983 Silverstone Circuitin radalla. Kilpailun voitti Alain Prost.


title: Saksan Grand Prix 1983

text: Saksan Grand Prix 1983 oli Formula 1 -sarjan osakilpailu, joka ajettiin 7. elokuuta 1983 Hockenheimringin radalla. Kilpailun voitti ranskalainen René Arnoux.


title: Itävallan Grand Prix 1983

text: Itävallan Grand Prix 1983 oli Formula 1 -sarjan osakilpailu, joka ajettiin 14. elokuuta 1983 Österreichringin radalla. Kilpailun voitti Alain Prost.


title: Hollannin Grand Prix 1983

text: Hollannin Grand Prix 1983 oli Formula 1 -sarjan osakilpailu, joka ajettiin 28. elokuuta 1983 Circuit Park Zandvoortin radalla. Kilpailun voitti René Arnoux.


title: Italian Grand Prix 1983

text: Italian Grand Prix 1983 oli Formula 1 -sarjan osakilpailu, joka ajettiin 11. syyskuuta 1983 Autodromo Nazionale Monzan radalla. Kilpailun voitti Nelson Piquet.


title: Kore (kuu)

text: Kore on Jupiteria retrogradiseen suuntaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2003. Kuu sai silloin väliaikaiseksi nimekseen S/2003 J 14.


title: Kore (kuu)

text: Kore on läpimitaltaan noin 2 kilometriä ja se kiertää Jupiteria noin 23 239 000 kilometrin etäisyydellä kiertoajan ollessa 723,720 päivää. Radan inklinaatio on 141° ja eksentrisyys 0,2462.


title: Kore (kuu)

text: Kuu sai nykyisen nimensä kreikkalaisesta mytologiasta.


title: Amanda Pace

text: Amanda Pace (s. 6. lokakuuta 2000) on yhdysvaltalainen lapsinäyttelijä. Hän on esiintynyt muun muassa "Kauniit ja Rohkeat" -televisiosarjassa.


title: Djiboutinfrankoliini

text: Djiboutinfrankoliini ("Pternistis ochropectus") on aitokanoihin kuuluva kanalintu. Djiboutinfrankoliini on äärimmäisen uhanalainen laji: sitä on jäljellä vain 250–999 yksilöä, ja nekin elävät pienellä alueella. Populaatio on pienentynyt metsästyksen ja elinalueiden heikkenemisen seurauksena.


title: Djiboutinfrankoliini

text: Djiboutinfrankoliini on pyylevä harmaanruskea 35 cm pitkä afrikanfrankoliini, jolla on lyhyt pyrstö. Linnun alapuoli on punavalkoviiruinen; päälaki ja siivet ovat tummemmat. Linnun nokka on musta ja jalat kellanvihreät.


title: Djiboutinfrankoliini

text: Lajia esiintyy ainoastaan Djiboutissa, kahdella pienellä alueella. Sieltäkin se on häviämässä, sillä vuonna 1977 nähtiin 5 600 lintua, 8 vuotta myöhemmin djiboutinfrankoliineja oli jäljellä vain 1 500 yksilöä. Sitä esiintyy pääosin katajametsissä 700–1 500 metrin korkeudessa merenpinnasta.


title: Djiboutinfrankoliini

text: Djiboutinfrankoliini syö siemeniä, marjoja ja termiittejä. Se on luultavasti moniavioinen, ja munia on yleensä 5–7. Ainut tunnettu pesä oli matala ja tehty pääosin ruohoista.


title: Voikoski

text: Voikoski on Sarkavedestä Vuohijärveen laskeva koski. Se kuuluu Mäntyharjun reittiin. Kosken länsiranta kuuluu Mäntyharjuun ja itäranta Kouvolaan (entiseen Valkealaan).


title: Voikoski

text: Voikosken putouskorkeus on 2,9 metriä. Koski otettiin voimatalouden käyttöön 1917. Mäntyharjun vanhin teollisuusyritys Woikoski Oy sijaitsee kosken partaalla.


title: Voikoski

text: Koskeen ei ole vielä rakennettu kalaporrasta. Koski oli ennen muinoin kuuluisa kaloistaan, joita mm. Urho Kekkonen kävi usein kalastamassa. Nykyään koskessa ei voi kalastaa. Kalaportaan puute estää kalojen nousun lähes kokonaan Vuohijärvestä vesistön latvoille, joissa muutoin on jo portaat. Tähän asiaan ei ole pian tulossa muutosta, eivätkä 100 vuoden tauon jälkeen vaeltavat kalat edelleenkään pääse kulkemaan koskessa. Itä-Suomen Aluehallintovirasto antoi 11.5.2015 Woikoski Oy:lle luvan rakentaa Voikoskeen uuden voimalaitosyksikön ja samalla piti rakennetaan uusi luonnonmukainen kalatie Vuohijärvestä kosken yläpuolelle ja takaisin. Kalatiehen oli määrätty kesällä juoksutettavaksi 0,5 m3/s vettä ja talvella 0,4 m3/s. Talviaikainen juoksutus olisi mahdollistanut lohikalojen lisääntymisen kalatiessä. Hanke ei kuitenkaan ole toteutumassa eikä Woikoski Oy näin ollen ole toteuttamassa julkisuudessakin esittämäänsä hanketta.


title: Voikoski

text: Mäntyharjun tukinuittoreitti ohitti aikoinaan Voikosken; kosken luona oli vaijerikäyttöinen kapearaiteinen ylikuljetusrata, jonka avulla tukkiniput siirrettiin. Tästä ne jatkoivat Voikkaalle.


title: BinckBank Tour

text: BinckBank Tour, vuoteen 2016 Eneco Tour (tai Tour of Benelux), on UCI World Tour -sarjaan kuuluva maantiepyöräilyn etappikilpailu, joka on nimetty sponsorinsa BinckBankin mukaan. Kilpailu järjestetään elokuussa Alankomaiden ja Belgian alueella. BinckBank Touria voidaan pitää vuoteen 2004 saakka järjestetyn Alankomaiden ympäriajon seuraajana.


title: Autonoe (kuu)

text: Autonoe on Jupiteria retrogradiseen suuntaan kiertävä, epäsäännöllinen, Pasiphaë-ryhmään kuuluva kuu. Sen löysi ryhmä Havaijin yliopiston astronomeja vuonna 2001. Kuu sai silloin väliaikaiseksi nimekseen S/2001 J 1.


title: Autonoe (kuu)

text: Autonoe on halkaisijaltaan noin 4 kilometriä ja se kiertää Jupiteria noin 24 264 000 kilometrin etäisyydellä kiertoajan ollessa 772,168 päivää. Radan inklinaatio on 151° ja eksentrisyys 0,369.


title: Autonoe (kuu)

text: Nykyisen nimensä kuu sai elokuussa 2003 kreikkalaisesta mytologiasta.


title: Elisa Toffoli

text: Elisa Toffoli (s. 19. joulukuuta 1977), taiteilijanimeltään Elisa, on italialainen laulaja ja lauluntekijä, jonka genreihin lukeutuvat niin pop, rock, blues kuin soulikin. Elisa laulaa englanniksi ja italiaksi.


title: Elisa Toffoli

text: Elisa Toffoli syntyi Monfalconessa, Gorizian maakunnassa. Hän aloitti laulujen tekemisen 11-vuotiaana ja esiintyi 15-vuotiaana television karaoke-ohjelmassa. 16-vuotiaana hän tapasi entisen laulaja-näyttelijä Caterina Casellin, joka sai hänet vuotta myöhemmin levy-yhtiö Sugariin. 18-vuotiaana Elisa lähti Berkeleyhyn, Kaliforniaan, Yhdysvaltoihin, jossa hän aloitti debyyttialbuminsa työstämisen tuottaja Corrado Rusticin kanssa.


title: Elisa Toffoli

text: Toukokuussa 1997 ilmestyi Elisan ensimmäinen single, "Sleeping in Your Hand", jota seurasi myöhemmin debyyttialbumi "Pipes & Flowers" 22. syyskuuta. Albumi myi kolminkertaista platinaa Italiassa.


title: Elisa Toffoli

text: Elisalla on tytär, Emma Cecile, joka syntyi 22 lokakuuta 2009 juuri ennen "Heart"-albumin julkaisua.


title: Elisa Toffoli

text: Elisa on julkaissut kymmenen albumia ja yli 30 singleä.


title: Thomas Hardwicke

text: Thomas Hardwicke (1755 – 3. toukokuuta 1835) oli englantilainen ammattisotilas ja eläintieteilijä.


title: Thomas Hardwicke

text: 22-vuotiaana Hardwicke liittyi Itä-Intian komppaniaan ja asui Intiassa 1777–1823. Hän sai kenraalimajurin arvon 1819, erosi virastaan ja muutti Englantiin 1823. Täällä hän kirjoitti yhdessä John Edward Grayn kanssa teoksen Intian eläimistä, "Illustrations of Indian Zoology" (1830–35).


title: Thomas Hardwicke

text: Intiassa asuessaan Hardwicke matkusteli eri puolilla niemimaata. Näillä matkoilla hän keräsi eläintieteellisiä näytteitä ja keräsi myös huomattavan kokoelman eläinaiheisia maalauksia, joita hän hankki paikallisilta taiteilijoilta. Useimmat maalauksista olivat kuolleista eläimistä, joita Hardwicke osti ja sai keräilijöiltä, mutta paljon oli myös elävistä eläimistä. Jättäessään Intian hänellä oli suurin kokoelma piirroksia ja maalauksia intialaisista eläimistä mitä koskaan oli kenelläkään ollut. Taiteilijat jäivät tuntemattomiksi, mutta he olivat taitavia ja huolellisia, ja heidän tyylinsä oli kehittynyt vesiväreillä maalaamiseen. Kokoelma liitettiin British Museumin kokoelmiin 1835 ja jaettiin myöhemmin Luonnonhistoriallisen museon (Natural History Museum) kanssa, ja se käsittää 4 500 taideteosta.


title: Thomas Hardwicke

text: Hardwicken innostus Intian luonnonhistoriaan tarttui hänen maanmiehiinsä, joiden kanssa hän oli kirjeenvaihdossa. Hän oli yhteydessä Sir Joseph Banksin kanssa, joka oli Royal Societyn puheenjohtaja, ja hänestä tuli Royal Societyn jäsen 1813. Hänen kokoelmaansa käyttivät hyväkseen monet eläintieteilijät, kuten J. E. Gray. Hardwicke itse kustansi "Illustrations of Indian Zoology"n ja se käsitti 202 suurta käsinmaalattua taulua, mutta hän ehti kuolla ennen kuin tekstiosa oli kirjoitettu.


title: Thomas Hardwicke

text: Hardwicke tutki etenkin lintuja ja kuvaili ja nimesi muun muassa viiruhelmikanan ("Acryllium vulturinum"). Nisäkkäistä hän nimesi goraalin. Hänen kunniakseen on nimetty japaninkurppa ("Gallinago hardwickii") ja rusovatsalehvi ("Chloropsis hardwickii").


title: Pääkomponenttianalyysi

text: Pääkomponenttianalyysi () on dimension redusointitekniikka. Pääkomponenttianalyysin tavoitteena on löytää monidimensioisesta datasta ne komponentit, joiden avulla sen keskeisimmät piirteet voidaan esittää ilman, että merkittävää informaatiota menee hukkaan.


title: Pääkomponenttianalyysi

text: Pääkomponenttianalyysi on eräs keskeisimpiä menetelmiä hahmontunnistuksessa ja signaalinkäsittelyssä. Samankaltaisia menetelmiä ovat esimerkiksi faktorianalyysi, Karhunen–Loève-muunnos, Hotelling-muunnos ja singulaariarvohajotelma (SVD).


title: Pääkomponenttianalyysi

text: Pääkomponenttianalyysi pyrkii löytämään datasta keskeisimmät komponentit, eli löytämään ne avaruuden pinnat, joille projisoituna data tuottaa suurimman varianssin ja joiden avulla ilmaistuna datasta menee mahdollisimman vähän informaatiota hukkaan.


title: Pääkomponenttianalyysi

text: Voidaan osoittaa, että varianssin maksimoi datan kovarianssimatriisin suurinta ominaisarvoa vastaava ominaisvektori.


title: Pääkomponenttianalyysi

text: Pääkomponenttianalyysi asettaa siis datamatriisin komponentit suuruusjärjestykseen ominaisarvojen mukaan. Pääkomponenttianalyysin suorittamisen jälkeen tulee vielä suorittaa valinta siitä, että mitkä komponentit voidaan hylätä vähämerkityksisinä, sillä menetelmä ei automaattisesti hylkää mitään komponentteja, vaan ainoastaan asettaa löytämänsä komponentit suuruusjärjestykseen.


title: Alankomaiden ympäriajo

text: Alankomaiden ympäriajo oli maantiepyöräilyn etappikilpailu, joka järjestettiin Alankomaissa muutamia välivuosia lukuun ottamatta vuosina 1948–1965 sekä vuosittain 1975–2004. Kilpailun perinteiden jatkajana voidaan pitää Eneco Touria.


title: Tola

text: Tola on lumen peittämä hiihtoura. Sana "tola" ei ole enää käytössä arkikielessä vaan esiintyy lähinnä sanonnoissa, kuten "hyvällä tolalla" tai "huonolla tolalla". Sukulaiskielistä "tola"-sanalla on vastine ainoastaan saamen kielessä, jossa "doalli" merkitsee lumen peittämää ahkion jälkeä.


title: Woikoski

text: Woikoski Oy on yritys, joka tuottaa kaasuja teollisuuteen ja lääkinnälliseen käyttöön. Yritys on perustettu 1882, ja se sijaitsee Mäntyharjun Voikoskella. Yrityksen omistaa Palmbergin suku.


title: Woikoski

text: Woikoski oli alkujaan kimrööki-väriainetta valmistava tehdas, mutta vuosikymmenien mittaan sen tuotantosuunta muuttui kaasuntuotantoon. Kaasuntuotanto aloitettiin tuottamalla vetyä, ja sivutuotantona syntyi happea, jota myytiin hitsaustarpeisiin. Yritys valmistaa myös kaasujen käsittelyssä ja jakelussa tarvittavia laitteita ja järjestelmiä.


title: Woikoski

text: Insinööri Knut August Palmbergin poika Alfred A. Palmberg osti Voikosken rannalla olleen myllyn 1909 ja perusti myllynkivitehtaan. Hän myi Voikosken alueen veljelleen Bertil Palmbergille, ja tämä perusti sinne kemian alan tehtaan ja voimalaitoksen, jotka käynnistyivät 1920. Voikosken kaasutehtaat jatkoivat toimintaa 1929 perustetun Oy Woikoski Ab:n omistuksessa, joka valmistaa teknisiä ja lääkkeellisiä kaasuja sekä rakentaa ja suunnittelee alan laitteistoja ja jakelujärjestelmiä.


title: Krystallomantia

text: Krystallomantia tarkoittaa tulevaisuuden tai muiden salattujen asioiden katsomista kristallipallon tai muiden heijastavien tai läpikuultavien välineiden kuten kristallin, kivien, lasin, peilin, Clauden peilin, veden, tulen tai savun avulla. Nimen loppuosa "mantia" tulee kreikan sanasta "manteia", joka tarkoittaa ennustusta.


title: Krystallomantia

text: Krystallomantiaa on käytetty useissa kulttuureissa tarkoituksena selvittää menneisyyden, nykyisyyden tai tulevaisuuden tapahtumia. Kulttuurista ja käytetystä välineestä riippuen vastauksen on katsottu tulevan joko jumalalta, hengiltä, paholaiselta tai alitajunnasta. Druidit olivat eräitä varhaisimpia krystallomantian harjoittajia. Myöhemmin krystallomantiaa ovat käyttäneet muun muassa Nostradamus ja John Dee.


title: Mikael Forstén

text: Mikael Forstén (s. 17. joulukuuta 1969) on suomalainen esteratsastaja ja moottoriurheilija. Ennen aktiivista kilpailu-uraansa Forstén opiskeli Teknillisessä korkeakoulussa. Esteratsastuksen lisäksi hän pitää myös muun muassa jalkapallosta, alppilajeista ja autourheilusta. Vuonna 1987 hän loukkaantui Itävallassa alppilajeissa, minkä jälkeen esteratsastus on ollut hänen päälajinsa.


title: Mikael Forstén

text: Forstén aloitti autourheilun ensin harrastuksena, mutta eteni pian ammattilaissarjoihin. Kaudella 2006 hän ajoi Italian Formula Renault -sarjaa ja kaudella 2007 hän ajoi ensimmäisenä suomalaisena Porsche Mobil 1 Supercup -sarjaa, joka tunnetaan F1-sirkuksen mukana kiertävä autourheiluluokkana. Kaudeksi 2008 Forstén nousi FIA GT Championship -sarjaan, jossa hän ajoi Prospeed-tallin GT2-luokan Porschea yhdessä Markus Palttalan kanssa. Prospeed-talli toimi kaudella 2008 myös Porschen tehtaan virallisena tiiminä.


title: Mikael Forstén

text: Muita mainittavia luokkia tai kilpailuja, joita Forstén autourheilu-uraan on mahtunut ovat FIA GT3, ADAC GT (German Championship), SPA 24H sekä Le Mans -sarja. Kaudella 2008 Forstén toi onnistuneesti maaliin LMP1-luokan prototyypin Le Mans -sarjan kestävyyskilpailussa yhdessä João Barbosan ja Vanina Ickxin kanssa.


title: Mikael Forstén

text: Hänen ratsujaan ovat olleet muun muassa menestyksekkäät Isaac du Jonquet, Evli Nandele, Melansa, Skybreaker, St. Germain ja Invitation.


title: Mikael Forstén

text: Forstén asuu vaimonsa Noora Forsténin (o.s. Pentti) kanssa Hollannissa, jossa heillä on talli nimeltä Stal Forsten-Pentti. Talli on Etelä-Hollannissa Guttecovenissa sijaitseva hevostila, jossa on kilpahevosten lisäksi myös hevosten kasvatus- ja myyntitoimintaa, ratsutusta ja valmennusta. Forsténin kansainvälistä uraa on pitkään tukenut Evli Pankki.


title: Mikael Forstén

text: Viisinkertainen Suomen mestari, noin 1000 kansainvälistä sijoitusta, mukana EM-kilpailuissa vuosina 1994, 2004, 2007 ja 2009 (sijoitus 11./Isaac du Jonquet) sekä MM-kilpailuissa vuonna 2006 ja 2010 (32. sija). Tammikuussa 2008 Forstén voitti Isaac du Jonquet -ratsullaan ensimmäisenä suomalaisena esteratsastuksen maailmancupin osakilpailun. Maailmancupin finaaliin Forstén on yltänyt kausilla 2007–2008 ja 2008–2009 (13. sija).


title: Alexa Gerasimovich

text: Alexa Veronica Gerasimovich (s. 11. huhtikuuta 2002 New York, New York) on yhdysvaltalainen lapsinäyttelijä. Hän näyttelee myös vuoden 2008 elokuvassa 27 Dresses. Hänet tunnetaan myös televisiosarjasta All My Children, jossa hän esitti Kathy Mershonia 25 jaksossa vuonna 2007. Hän on näytellyt vuodesta 2006 lähtien.


title: Alexa Gerasimovich

text:
Alexa aloitti hänen uransa 5 kuukauden ikäisenä, ja 6 kuukauden ikäisenä hän teki ensimmäisen mainoksensa.
Hän esiintyi "American Baby" -lehden kannessa seuraavana kuukautena. Hänellä on 2 nuorempaa siskoa, Asley ja Erin, jotka ovat myös malleja.


title: Alexa Gerasimovich

text: Lyhyesti sanoen Alexa esitti "Natalie Snyder" -nimistä henkilöä sarjassa As the World Turns vuonna 2006. Hän esittää nykyään Kathya sarjassa All My Children.


title: Alexa Gerasimovich

text: Vuonna 2006 Alexa esiintyi elokuvassa World Trade Center Erin McLoughlin -nimisenä henkilönä. Hänen ensimmäinen roolinsa oli kuitenkin elokuvassa "Bella" jossa hän esitti Lucindaa (2006).


title: Callirrhoe

text: Callirrhoe on Jupiterin kuu, joka löydettiin vuonna 1999. Se tunnettiin väliaikaisella nimellä S/1999 J 1 vuoteen 2002, jolloin se sai nimen Callirrhoe Akhelooksen tyttären Kallirhoen mukaan.


title: Spencer Fullerton Baird

text: Spencer Fullerton Baird (3. helmikuuta 1823 Reading, Pennsylvania – 19. elokuuta 1887 Woods Hole, Massachusetts) oli yhdysvaltalainen lintutieteilijä ja kalatieteilijä.


title: Spencer Fullerton Baird

text: Baird valmistui Dickinson Collegesta Carlislessa Pennsylvaniassa 1840. Seuraavana vuonna hän teki lintutieteellisen tutkimusretken Pennsylvanian vuoristoon, kävellen noin 600 kilometriä 21 päivässä. 1838 hän tapasi John James Audubonin, mistä lähtien hän tutki pääasiassa lintuja. Audubon antoi hänelle osan omasta lintukokoelmastaan.


title: Spencer Fullerton Baird

text: Opiskeltuaan jonkin aikaa lääketiedettä Baird sai luonnonhistorian professorin viran Dickinson Collegesta 1845, saaden myös kemian oppituolin ja antaen luentoja myös fysiologiassa ja matematiikassa. Tämänlainen aihepiiri pienessä lukiossa antoi hänelle runsaasti tieteellistä liikkumavaraa, ja hänestä tulikin ehkä merkittävin tieteen yleismies Yhdysvaltain historiassa.


title: Spencer Fullerton Baird

text: 1846 hän avioitui Mary Helen Churcillin kanssa ja heille syntyi yksi lapsi.


title: Spencer Fullerton Baird

text: Baird teki pitkän päivätyön Smithsonian-instituutissa Washingtonissa vuosina 1850–1878, missä hän toimi apulaissihteerinä ja kannusti nuorten luonnontieteilijöiden töitä Megatherium Clubissa. Joseph Henryn kuoltua hänestä tuli sihteeri. Vuodesta 1871 kuolemaansa asti hän oli myös Yhdysvaltain kala- ja kalastusasiain komissaari (U.S. Commissioner of Fish and Fisheries).


title: Spencer Fullerton Baird

text: Hänen kirjallinen tuotantonsa käsitti noin 1 063 kirjoitusta, joista 775 oli lyhyitä artikkeleita hänen omissa vuosiraporteissaan. Bairdin ehkäpä merkittävimmät tieteelliset työt olivat "Catalog of North American Reptiles" (1853, yhdessä Charles Frédéric Girardin kanssa); osa "Linnut" sarjassa raportteja selvityksistä rautatien rakentamisesta Mississippiltä Tyynellemerelle (1858), josta tohtori Elliott Coues sanoi sen olevan merkittävämpi teos kuin yksikään edeltäjänsä, lukuun ottamatta Audubonin ja Wilsonin töitä, ja että se merkitsi uutta ajanjaksoa Yhdysvaltain lintutieteen historiassa; "Mammals of North America: Descriptions based on Collections in the Smithsonian Institution" (Philadelphia, 1859), ja jättiläismäinen työ (yhdessä Thomas Mayo Brewerin ja Robert Ridgwayn kanssa) "History of North American Birds" (Boston, 1875–1884; maalinnut, 3 osaa; vesilinnut, 2 osaa).


title: Spencer Fullerton Baird

text: Dickinson College myönsi hänelle kunniatohtorin arvon 1856, Columbian yliopisto lakitieteen tohtorin arvonimen 1875 ja Harvardin yliopisto lakitieteen tohtorin arvonimen 1886.


title: Spencer Fullerton Baird

text: Baird kuvaili ja nimesi runsaasti uusia lintulajeja, muun muassa vuoriviiriäisen suvun "Oreortyx" ja havukerttulin ("Dendroica graciae"). Hänen kunniakseen on nimetty eskimosirri ("Calidris bairdii"), sinirintatrogoni ("Trogon bairdii"), perunväijy ("Myiodynastes bairdii"), cozumelinvireo ("Vireo bairdi"), raitapriinia ("Prinia bairdii"), kauainkiipijä ("Oreomystis bairdi"), preeriasirkkunen ("Ammodramus bairdii") ja kiilanokkasirkku ("Acanthidops bairdii").


title: Pontoise

text: Pontoise on kaupunki Ranskan Val-d’Oisen departementissa Pariisin esikaupunkialueella. Se sijaitsee noin 30 kilometrin päässä Pariisista. Pontoise on Val-d’Oisen prefektuuri eli pääkaupunki ja kuuluu Cergy-Pontoisen kuntayhtymään. Kaupungissa on arviolta 29 826 asukasta (vuonna 2013) ja sen pinta-ala on 7,15 neliökilometriä.


title: Pontoise

text: Kaupungin nimi tarkoittaa Oisejoen siltaa ("pont" tarkoittaa siltaa, "Oise" on joen nimi)


title: Pontoise

text: Pontoise sijaitsee roomalaisen tien Via Julius Caesarin varrella.


title: Pontoise

text: Kaarle Yksinkertainen lopetti viikinkien hävitysretket vuonna 911 Saint-Clair-sur-Eptessa solmimalla Rollon kanssa sopimuksen, joka antoi normanneille osan myöhempää Normandiaa, ja Pontoise muuttui Normandian ja Frankkian rajakaupungiksi.


title: Pontoise

text: Pontoisessa on monta monumenttia, muun muassa Tavet-Delacour -museo, Camille Pissarron museo, Saint-Macloun katedraali, Le Carmel, Notre-Dame -kirkko, Cordeliers-luostari, Monthiers-hotelli ja bastionijärjestelmän jäänteet.


title: Robert Whitaker

text: Robert Whitaker (s. 26. tammikuuta 1983 Huddersfield Britannia) on brittiläinen esteratsastaja. Hän on ratsastajalegenda John Whitakerin poika ja Michael Whitakerin veljenpoika. Hän asuu Huddersfieldissä Yorkshiressä.


title: Robert Whitaker

text: Robert Whitaker on edustanut Britannian joukkuetta useita kertoja ponikaudesta senioriksi. Hän on ratsastanut useita hevosia vaativalla tasolla, muun muassa Lacroixia, Finbarria ja Arkoa, joista jälkimmäinen menestyy nykyisin Nick Skeltonin ratsuna. Hänen uransa huippu on voitto ensimmäisessä British Open Show Jumping Championship -kilpailussa.


title: Jyväskylän varuskunta

text: Jyväskylän varuskunta (vuoden 2014 loppuun asti Luonetjärven varuskunta) on Tikkakoskella, Jyväskylässä sijaitseva varuskunta. Varuskunnan läheisyydessä sijaitsee Jyväskylän lentoasema.


title: Jyväskylän varuskunta

text: Varuskuntaan kuuluvat seuraavat Suomen ilmavoimien joukko-osastot sekä Pääesikunnan alaiset laitokset:Varuskunnassa sijaitsee myös Puolustusvoimien Johtamisjärjestelmäkeskuksen alainen Jyväskylän Johtamisjärjestelmäyksikkö (JYVJJY/PVJJK) sekä Länsirannalla varuskuntasairaalana aikaisemmin tunnettu Luonetjärven terveysasema ja Luonetjärven sotilaskoti.


title: Jyväskylän varuskunta

text: Ainoa ns. lentävä joukko-osasto Tukilentolaivue on nykyisin joukkoyksikkönä osa Ilmasotakoulua.


title: Jyväskylän varuskunta

text: Varuskunnan päällikkö ja samalla Ilmasotakoulun johtaja on eversti Mikko Punnala, jota edelsi nykyinen Ilmavoimien esikuntapäällikkö prikaatikenraali Jari Mikkonen.


title: Jyväskylän varuskunta

text: Varuskunnan toimintoja sijaitsee Luonetjärvi-nimisen järven länsi- ja itäpuolella; varuskunnan Länsiranta- ja Itäranta-nimisissä osissa sekä Tikkakosken teollisuusalueella. Itärannalla oli 80-luvulla myös oma sotilaskoti. Länsiranta tunnettiin niin ikään 80-luvulla nimellä Viestin puoli ja Itäranta nimellä Lennoston puoli.


title: Jyväskylän varuskunta

text: Varuskunnassa työskentelee alkuvuodesta 2012 yli tuhat henkilöä. Ilmavoimien Teknillisen Koulun toimintojen siirtyessä Luonetjärvelle henkilömäärä kasvaa.


title: Jyväskylän varuskunta

text: Varuskunnassa toimii lisäksi Puolustushallinnon Rakennuslaitoksen (PhRakL) Jyväskylän aluetoimisto. Luonetjärven Sotilaskotiyhdistys ry on toiminut varuskunnassa vuodesta 1939 alkaen harjoittaen sotilaskotitoimintaa varusmiesten hyväksi.


title: Jyväskylän varuskunta

text: Myös Leijona Catering Oy:n alainen Luonetti-niminen varuskuntaravintola (entinen muonituskeskus, sitä ennen varuskuntaruokala) sijaitsee varuskunnan Länsirannalla.


title: Jyväskylän varuskunta

text: Patria Aviation järjestää Ilmasotakoulun peruslentokoulutusta varuskunnan välittömässä läheisyydessä sijaitsevalla Jyväskylän lentoasemalla.


title: Jyväskylän varuskunta

text: Varuskunnassa toimi 60-luvulla Ilmailulaitokseen kuuluva Lennonjohto-opisto sekä maavoimien alainen Sisä-Suomen Sotilasläänin Esikunta (SSSlE). Maavoimiin kuulunut Suojelu- ja sääkoulu toimi varuskunnassa vuosina 1985–1992. Vuodesta 1965 aina 90-luvulle asti varuskunnassa toimi myös Vallisaaresta muuttanut Keskussääasema (KSääAs) sekä vuodesta 1975 Puolustusvoimien Atk-laitoksen yksikkö tietokonetoimisto (TkTsto/PvAtkL). Viestikoelaitos toimi varuskunnassa vuoteen 2014, jolloin se lakkautettiin ja sen toiminnot liitettiin uutena perustettuun Pääesikunnan alaiseen Puolustusvoimien tiedustelulaitokseen.


title: Jyväskylän varuskunta

text: Hämeen Lennosto ja sen alainen Hävittäjälaivue 11, myöh. HämHävLLv 21 toimi varuskunnassa 1947-1962.


title: Jyväskylän varuskunta

text: Luonetjärven tukikohta oli käytössä toisessa maailmansodassa, jolloin se oli yksi harvoista Suomen lentokentistä, joilta keskiraskaat Dornier- ja Junkers-pommikoneet pystyivät operoimaan.


title: Jyväskylän varuskunta

text: Varuskunnassa paljastettiin 5. marraskuuta 1953 laaja vakoilujuttu, jossa syytteiden mukaan salaisia tietoja oli luovutettu vieraalle valtiolle. Oikeuskäsittely alkoi 24. marraskuuta Helsingin hovioikeudessa. Syytettyinä olivat Reino Kettunen, Paavo Koukka, Toivo Toivonen, Irma Paatola, Martti Salo, Lahja Naukkarinen, Eino Luukkanen ja Paavo Kohonen.


title: Jyväskylän varuskunta

text: Vuoden 2015 alussa varuskunnan nimi muuttui Luonetjärven varuskunnasta Jyväskylän varuskunnaksi ja ilmavoimien koulutus keskitettiin Kauhavan Lentosotakoulun lakkauttamisen myötä Tikkakoskelle.


title: Henkimaailma

text: Henkimaailma on yliluonnollinen (henkien) maailma, jolla tarkoitetaan uskontoihin, totemismiin, šamanismiin, spiritualismiin ja okkultismiin kuuluvia ei-fyysisiä todellisuuden tasoja. Ajatus henkimaailmasta on esiintynyt jossain muodossa kaikissa kulttuureissa.


title: Henkimaailma

text: Yleisimmin termiä käytetään spiritismissä, jossa sillä tarkoitetaan tasoa, jolta meedio vastaanottaa viestejä. Spiritismissä kuten monissa uskonnoissa tämän tason yleensä ajatellaan olevan paikka, johon sielut siirtyvät kuoleman jälkeen. Laajemmin henkimaailmalla voidaan tarkoittaa kaikkia uskomusjärjestelmissä esiintyviä henkisiä tasoja, kuten vainajalaa, taivasta, helvettiä ja niihin verrattavia paikkoja. Eri uskomusten mukaan henkimaailman asukkaita ovat paitsi kuolleiden henget, myös syntymättömät lapset, voimaeläimet, suojelushenget, haltiat, hyvät ja pahat henkiolennot kuten enkelit ja demonit sekä jumalat. Raamatussa henkimaailmaan viitataan termillä "henkivallat".


title: Henkimaailma

text: Varhaisissa yhteisöissä henkimaailman olinpaikoiksi ajateltiin usein paikkoja, jotka olivat ihmisille tuntemattomia kuten taivaan yläpuoliset tai maankamaran alapuoliset alueet. Henkimaailmaan ajateltiin voitavan siirtyä esimerkiksi luolien ja vesistöjen kautta, jotka on voitu ymmärtää myös symbolisesti. Veteen liittyy esimerkiksi ajatus Tuonelan virrasta. Luonnonmuodostelmia kuten vuoria, lähteitä, lehtoja ja seitoja on pidetty jumalten tai henkien asuinpaikkoina, kuten myös rakennettuja kohteita kuten temppeleitä ja kirkkoja. Šamaanien on tiedetty lankeavan loveen eli matkaavan henkimaailmaan transsissa, ja myös unessa on voitu saada viestejä henkimaailmasta. Myös meditaatiota, rukoilua, manausta ja ouija-lautaa käytetään yhteydenottoon henkimaailman kanssa. Buddhalaisuudessa ja teosofiaan pohjautuvissa uususkonnollisissa suuntauksissa henkimaailma ymmärretään fyysisen maailman läpäisevinä ulottuvuuksina tai tiettyinä tajunnantiloina.


title: Henkimaailma

text: Henkimaailma on eri uskomuksissa usein jaettu tasoihin. Kristinuskossa henkimaailmaan kuuluvat helvetti sekä taivas, joka Raamatussa toisinaan mainitaan myös monikkomuodossa. Katolilaisuuteen kuuluu käsitys kiirastulesta, joka ymmärretään sieluntilana, jossa pelastuneen ihmisen sielu kuoleman jälkeen puhdistuu ennen taivaaseen pääsyä. Islamin uskoon kuuluu käsitys helvetistä ja seitsemästä eri taivaasta. Šamanismissa tehdään jako yliseen ja aliseen, joiden keskellä sijaitsee ihmisten maailma. Buddhalaisuuden eri haaroissa tasoja voi olla muutamasta useisiin kymmeniin. Teosofiassa henkimaailma jaetaan seitsemään eri tasoon niiden aineellisuuden mukaan.


title: Henkimaailma

text: Tieteessä henkimaailmaan liittyvät käsitykset ja ilmiöt ovat yleisimmin psykologian, sosiologian ja parapsykologian tutkimuskohteena. Henkimaailmaan liittyviä ilmiöitä ovat tutkineet muun muassa Carl Jung, joka kehitti käsitteen "arkkityyppi" kuvaamaan unissa ja myyteissä esiintyviä jumalolentoja, Allan Kardec, joka tuli tunnetuksi spiritismin systematisoijana, sekä Charles Fort, joka tutki paranormaaleja ilmiöitä, kuten räyhähenkiä. Tunnetun sosiologin Émile Durkheimin mukaan käsitys henkimaailmasta oli peräisin yhteisöstä.


title: Pauli Ståhlberg

text: Pauli Ståhlberg (s. 24. joulukuuta 1959) on suomalainen lakimies. Koulutukseltaan hän on oikeustieteen tohtori ja arvoltaan varatuomari. Ståhlberg toimii kuluttajariitalautakunnan päätoimisena puheenjohtajana. Tätä tehtävää ennen hän toimi vakuutus- ja vahingonkorvausoikeuden assistenttina Helsingin yliopiston yksityisoikeuden laitoksella 1986–1995.


title: Pauli Ståhlberg

text: Sivutoimisesti Ståhlberg on toiminut Helsingin yliopiston kanslerinsihteerinä 1993–1996, tekijänoikeuskomitean sihteerinä 1987–1992, lääkevahinkolautakunnan puheenjohtajana vuodesta 1995, ympäristövahinkolautakunnan puheenjohtajana vuodesta 1999, tapaturmavakuutuslautakunnan varapuheenjohtajana vuodesta 2001, tekijänoikeusneuvoston varapuheenjohtajana vuodesta 1991 sekä ympäristövakuutuslautakunnan puheenjohtajana vuodesta 2008. Lisäksi hän on toiminut korkeimmassa oikeudessa esittelijänä ja useissa välimiesoikeuksissa jäsenenä. Elokuusta 2014 hän on hoitanut sivutoimisesti osaa velvoiteoikeuden professorin tehtävistä Lapin yliopistossa.


title: Pauli Ståhlberg

text: Ståhlberg oli paljon julkisuudessa oltuaan kuluttajariitalautakunnan puheenjohtajana yritysten kustantamilla seminaarimatkoilla vuosina 2007 ja 2009. Ståhlberg ei ollut osallistunut lautakunnassa ko. yritysten asioiden käsittelyyn eikä hänen subjektiivinen puolueettomuutensa ollut vaarantunut. Helsingin hovioikeus kuitenkin katsoi, että matkat olivat olleet omiaan vaikuttamaan lautakunnan puolueettomuuskuvaan ja piti niitä lahjusrikkomuksena. Kustannuksia vastaan Ståhlberg oli kummallekin matkalle valmistanut luennot. Ståhlberg sai kummastakin matkasta 10 päiväsakkoa. Helsingin käräjäoikeus oli vapauttanut Ståhlbergin syytteistä. Oikeusministeriö katsoi, ettei matkoilla ollut vaikutusta lautakunnan toimintaan.


title: Pauli Ståhlberg

text: Ståhlbergin väitöskirja vuodelta 1993 käsitteli ydinvoimalaonnettomuuden vastuukysymyksiä. Lisäksi hänellä on muita kirjoituksia vahingonkorvaus- ja sopimusoikeudesta.


title: Pauli Ståhlberg

text: Pauli Ståhlbergin isä on Kaarlo L. Ståhlberg ja isoisoisänsä K.J. Ståhlberg. Hänellä on myös lapset, Panu Ståhlberg, Lauri Ståhlberg ja Anniina Ståhlberg.


title: Krister Henriksson

text: Jan Krister Allan Henriksson (s. 12. marraskuuta 1946 Häverö, Ruotsi) on ruotsalainen näyttelijä, joka on näytellyt muun muassa vuosina 2005–2013 kaikissa "Wallander"-elokuvissa Kurt Wallanderin roolissa.


title: Krister Henriksson

text: Henrikssonin läpimurtorooli oli Tukholman kaupunginteatterissa vuonna 1973 pääosa näytelmässä "Peer Gynt". Hän on myös näytellyt Kungliga Dramatiska Teaternissa.


title: Krister Henriksson

text: Henriksson aloitti elokuvauransa vuonna 1972. Televisiossa hän näytteli vuonna 1992 Björn Lindmanin roolissa televisiosarjassa "Varustamo". Kalle Blomkvist -elokuvassa "Kalle mestarietsivä" (1996) hän esitti murhaajaa. Vuonna 2015 Henriksson näytteli yhtä pääosaa televisiosarjassa "Modus".


title: Krister Henriksson

text: Henriksson on saanut kaksi parhaan miespääosan Guldbaggea vuosina 1999 ja 2006 Lisa Ohlinin elokuvista "Veranda för en tenor" (1998) ja "Seksi, toivo ja rakkaus" (2005).


title: Krister Henriksson

text: Henriksson on naimisissa näyttelijä Cecilia Nilssonin kanssa. Heillä on kaksi tytärtä ja yksi poika.


title: Italian Grand Prix 1982

text: Italian Grand Prix 1982 oli Formula 1 -sarjan osakilpailu, joka ajettiin 12. syyskuuta 1982 Monzan radalla Italiassa. Kilpailun voitti Renault'lla ajanut René Arnoux, jolle voitto oli kauden toinen.


title: Preacher Roe

text: Elwin Charles "Preacher" Roe (26. helmikuuta 1916 – 9. marraskuuta 2008) oli yhdysvaltalainen baseballpelaaja. Hän pelasi MLB-tasolla vuosina 1938–1954 joukkueinaan St. Louis Cardinals, Pittsburgh Pirates ja Los Angeles Dodgers. Hänet muistetaan taitavana syöttäjänä.


title: Leo Vroman

text: Leo Vroman (s. 10. huhtikuuta 1915 Gouda – 22. helmikuuta 2014 Fort Worth, Texas, Yhdysvallat) oli alankomaalaissyntyinen runoilija. Hän opiskeli biologiaa Utrechtin yliopistossa vuosina 1932–1940 ja suoritti kirjoittamistyönsä ohessa veritautiopillisia tutkimuksia.


title: Leo Vroman

text: Vroman pakeni Lontooseen natsien saavuttua Alankomaihin 10. toukokuuta 1940. Hän matkusti myöhemmin sodan aikana Jakartaan, jossa hän täydensi opintojaan ennen joutumistaan japanilaisten vangitsemaksi.


title: Leo Vroman

text: Sodan jälkeen Vroman muutti New Yorkiin. Hänelle myönnettiin Yhdysvaltain kansalaisuus vuonna 1951. Hän aloitti runouden julkaisemisen vuonna 1946 ja voitti siitä lähtien lukuisia tunnettuja runopalkintoja.


title: Taivaan pilarit (lautapeli)

text: Taivaan pilarit (2006) () on Ken Follettin samannimiseen romaaniin perustuva lautapeli, jonka päätarkoituksena on rakentaa Kingsbridgen katedraalia. Pelin ovat suunnitelleet "Michael Rieneck" ja "Stefan Stadler".


title: Taivaan pilarit (lautapeli)

text: Kuuden pelikierroksen aikana pelaajien on tarkoitus hankkia raaka-aineita ja käsityöläisiä. Joka kierroksen lopussa käsityöläiset muuttavat raaka-aineet voittopisteiksi. Pelaajia pelissä voi olla maksimissaan neljä ja kaikki pelaavat eri väreillä. Väreistä tunnistaa pelaajien omistamat rakennusmestarit, työläiset ja kulta- ja voittopistekiekot.


title: Taivaan pilarit (lautapeli)

text: Kierroksen alussa pelaajat keräävät itselleen resursseja. Saatavilla on raaka-aineiden lisäksi muutamia käsityöläisiä. Käsityöläisille maksetaan kultaa palkaksi, raaka-aineiden keräykseen tarvitaan taas työläisiä. Molempia on pelaajilla rajallisesti. Yhteensä yhdellä pelaajalla on 12 työläistä: 7 pientä ja yksi iso nappula, joka vastaa viittä työläistä. Työläiset, joita ei käytetä, ovat yksi tärkeimmistä rahanlähteistä, niitä voi sijoittaa esimerkiksi kehräämöön jossa ne tuottavat kultaa.


title: Taivaan pilarit (lautapeli)

text: Seuraavassa vaiheessa pelaajien mustaan pussiin asettamat rakennusmestarit (3 per pelaaja) nostetaan pussista yksi kerrallaan, sillä tavalla etteivät pelaajat tiedä kuka saa asettaa rakennusmestarinsa seuraavaksi. Näin määräytyvät pelaajien vuorot.


title: Taivaan pilarit (lautapeli)

text: Pelin raaka-aineet ovat puusta tehtyjä ja eriväriseksi maalattuja kuutioita. Myös muut pelin osat ovat puisia.


title: Taivaan pilarit (lautapeli)

text: Taivaan pilarit on valittu vuoden 2007 aikuisten peliksi.


title: Tripla-tupla

text: Tripla-tupla on koripalloon liittyvä termi. Saavuttaakseen tripla-tuplan pelaajan pitää yhdessä ottelussa päästä kaksinumeroisiin lukemiin (ts. 10 tai enemmän) kolmessa tilastokategoriassa. Nämä kategoriat ovat pisteet, levypallot, syötöt, riistot sekä torjunnat. Useimmiten tripla-tupla saavutetaan pisteiden, levypallojen ja syöttöjen avulla.


title: Tripla-tupla

text: Tripla-tuplat ovat NBA:ssa selvästi yleisempiä kuin muissa sarjoissa. Syy siihen löytyy otteluiden kestosta: NBA-ottelu kestää 48 minuuttia, kun muissa sarjoissa ottelun kesto on 40 minuuttia.


title: Tripla-tupla

text: NBA:n nykypelaajista erityisesti Russell Westbrook on kunnostautunut tripla-tuplien hankinnassa. Kaikkien aikojen tilaston kärjessä ovat Oscar Robertson ja Magic Johnson. Kareem Abdul-Jabbar oli ensimmäinen, joka ylitti 50 pisteen tripla-tuplan.


title: Tripla-tupla

text: James Harden iski 1. tammikuuta 2017 historillisen triplatuplan: 53 pistettä, 17 syöttöä ja 16 levypalloa. Harden on NBA-historian ensimmäinen pelaaja joka on ylittänyt 50 pistettä, 15 levypalloa ja 15 syöttöä.


title: Baden

text: Baden on entinen valtio nykyisen Saksan lounaisosassa. Alueella keskiajalla vallinneen hajaannuksen jälkeen vuonna 1806 muodostettiin yhtenäinen Badenin suurherttuakunta ("Großherzogtum Baden") Napoleonin vaikutuksesta. Vuonna 1871 Baden liittyi osaksi vasta perustettua Saksan keisarikuntaa. Ensimmäisen maailmansodan jälkeen 1918 monarkia lakkautettiin kaikkialla Saksassa, ja Badenista tuli tasavalta ("Republik Baden").


title: Baden

text: Toisen maailmansodan jälkeen Badenin alue jaettiin kahden eri miehitysvyöhykkeen kesken, minkä seurauksena valtio lakkasi olemasta entisessä muodossaan. Kun miehitysvyöhykkeille alettiin muodostaa osavaltioita, entisen Badenin pohjoisosa liitettiin Württembergin pohjoisosien kanssa Württemberg-Badenin osavaltioksi, kun taas sen eteläosasta muodostettiin (Etelä-)Badenin osavaltio. Osavaltioiden vuonna 1952 tapahtuneen yhdistymisen seurauksena koko Baden kuuluu nykyisin Baden-Württembergiin.


title: Rice and Curry

text: Rice and Curry on Jonny Jakobsenin ensimmäinen albumi, jonka hän levytti taiteilijanimellä Dr. Bombay vuonna 1998.Neljästä kappaleesta tehtiin musiikkivideot. Kaikki musiikkivideot julkaistiin bonuksena Jakobsen kokoelma-albumilla "The Hits".


title: Under the Kilt

text: Under the Kilt on Jonny Jakobsenin toinen albumi sekä ensimmäinen Dr. Macdoo -pseudonyymin alla julkaisema albumi, joka julkaistiin 24. tammikuuta 2001.


title: Einar W. Juva

text: Einar Wilhelm Juva (vuoteen 1935 Juvelius; 7. tammikuuta 1892 Raahe – 6. syyskuuta 1966 Turku) oli suomalainen historioitsija.


title: Einar W. Juva

text: Einar W. Juva valmistui tohtoriksi vuonna 1920. Hänen tieteellinen tutkimuksensa käsitteli pääasiassa Suomen 1700-luvun historiaa, minkä lisäksi hän kirjoitti oman aikansa merkkihenkilöiden, kuten P. E. Svinhufvudin ja Rudolf Waldenin, elämäkertoja. Juvasta tuli Helsingin yliopiston Suomen historian dosentti vuonna 1920. Pääosan työurastaan hän teki Turun yliopistossa, jonka Suomen historian professorina hän toimi vuodesta 1929 vuoteen 1955. Lisäksi Juva toimi yliopiston rehtorina vuosina 1934–1945 ja vararehtorina vuosina 1934 ja 1948–1951 sekä humanistisen tiedekunnan dekaanina vuosina 1933 ja 1953–1954.


title: Einar W. Juva

text: Tutkimustyönsä lisäksi Juva toimi useissa luottamustehtävissä, muun muassa Suomen Historiallisen Seuran esimiehenä vuosina 1933–1934 ja Turun yliopiston ylioppilaskunnan inspehtorina vuosina 1930–1932. Vuonna 1936 Juva kutsuttiin Suomalaisen Tiedeakatemian jäseneksi.


title: Einar W. Juva

text: Einar W. Juvan poika oli arkkipiispa Mikko Juva.


title: Fiesta

text: Fiesta on Jonny Jakobsenin kolmas albumi sekä ensimmäinen Carlito-pseudonyymin alla julkaisema albumi, joka julkaistiin 12. heinäkuuta 2006.


title: Indrek Sei

text: Indrek Sei (s. 26. kesäkuuta 1972 Tallinna) on virolainen kilpauimari, jonka päämatka oli 100 metrin sekauinti. Hän voitti urallaan lyhyen radan EM-kilpailuista päämatkallaan kahdesti hopeaa (Gateshead 1993, Valencia 2000) ja kahdesti pronssia (Gelsenkirchen 1991, Espoo 1992).


title: Indrek Sei

text: Sei edusti kotimaataan myös kolmissa olympiakisoissa (Barcelona 1992, Atlanta 1996, Sydney 2000).


title: Carlyle

text: Carlyle tarkoittaa seuraavia:Carlyle on seuraavien henkilöiden sukunimi:


title: Carlyle (Illinois)

text: Carlyle on kaupunki Clinton Countyssa, Illinois’ssa, Yhdysvalloissa. Siellä oli 3 406 asukasta vuoden väestönlaskennassa. Se on myös maakunta Clinton Countyssa.


title: Arne Rousi

text: Arne Henrik Rousi (vuoteen 1942 Brusin, s. 1. syyskuuta 1931 Jämsä) on suomalainen kasvitieteilijä ja professori.


title: Arne Rousi

text: Rousi väitteli tohtoriksi Helsingin yliopistosta vuonna 1958. Hän toimi Turun yliopiston kasvitieteen professorina vuodesta 1976 vuoteen 1993, ja yliopiston rehtorina vuodesta 1987 vuoteen 1993.


title: Arne Rousi

text: Rousin kirjoittama, vuonna 1997 julkaistu "Auringonkukasta viiniköynnökseen" sai Valtion tiedonjulkistamispalkinnon. Teos oli ehdokkaana myös Tieto-Finlandia-palkinnon saajaksi.


title: Arne Rousi

text: Arne Rousin poikia ovat sellisti Martti Rousi ja kapellimestari Tuomas Rousi. Bassolaulaja Erik Rousi on Arne Rousin lapsenlapsi.


title: Alfonsina Storni

text: Alfonsina Storni (29. toukokuuta 1892 – 25. lokakuuta 1938) oli argentiinalainen runoilija.


title: Alfonsina Storni

text: Storni syntyi Sveitsissä, jossa hänen perheensä tilapäisesti eli. Myöhemmin perhe asettui Rosarioon, ja vuonna 1907 Storni liittyi kiertelevään teatteriryhmään. Hän luki itsensä opettajaksi ja kirjoitti uransa aikana useisiin lehtiin.


title: Alfonsina Storni

text: Stornin ensimmäinen runokokoelma "La inquietud del rosal" julkaistiin vuonna 1916. Hänen merkittävän uransa katkaisi itsemurha 46-vuotiaana. Postuumisti julkaistu runo ”Voy a dormir” oli hänen ”itsemurhaviestinsä”.


title: Alfonsina Storni

text: Ariel Ramírez ja Félix Luna kirjoittivat Stornin kuolemasta laulun nimeltä ”Alfonsina y el Mar” (Alfonsina ja meri), jota on esittänyt muun muassa Mercedes Sosa. Suomeksi kappaleen ovat levyttäneet ainakin Anneli Saaristo ja Reima Helminen.


title: Luettelo Hectorin kappaleista

text: Tämä on luettelo Hectorin levyttämistä kappaleista aakkosjärjestyksessä. Singlekappaleiden albumiksi on merkitty "Hectobox", koska kaikki Hectorin singlet on julkaistu tällä kokoelmalla. Alkuperäiskappaleet on merkitty kursiivilla ja huomautukset hakasulkuihin. Luettelossa on yhteensä 292 kappaletta.


title: Luettelo Hectorin kappaleista

text: Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #Siirry kirjaimeen → A B C D E F G H I J K L M N O P Q R S T U V X Y Z Å Ä Ö #


title: Deathbound

text: Deathbound on vaasalainen grindcorea/death metallia soittava yhtye. Yhtye on ollut toiminnassa vuodesta 1995.


title: Deathbound

text: Deathboundin perustivat Kai Jaakkola (laulu), Pete Seikkula (kitara) ja Tommi Konu (basso) vuonna 1995. Tuolloin bändin nimi oli vielä Twilight. Yhtyeen tarkoituksena oli tehdä uutta metallimusiikkia yhdistäen grindcorea ja brutaalia death metallia. Vuonna 2003 julkaistiin yhtyeen ensimmäinen levy To Cure the Sane with Insanity, jolloin bändi oli vielä Woodcut Recordsilla ja rumpalina toimi Mika "Q" Aalto. Debyyttilevy sai erittäin hyviä arvosteluita.


title: Deathbound

text: Ensimmäisen levyn jälkeen Q siirtyi soittamaan bassoa. Tommi Konu erosi yhtyeestä ajanpuutteen vuoksi, ja Sami Latva liittyi bändiin rumpaliksi. Vuonna 2004 yhtye teki sopimuksen Dynamic Arts Recordsin kanssa ja vuotta myöhemmin julkaistiin yhtyeen toinen albumi Doomsday Comfort, jonka miksasi Mieszko Talarczyk. Doomsday Comfort olikin Mieszkon viimeinen projekti ennen hänen kuolemaansa. Tyylillisesti uudella levyllä yhtye siirtyi tasapainoisempaan grindcore/death metal -yhdistelmään. Levyn julkaisemisen jälkeen Mika "Q" Aalto päätti erota bändistä Rotten Soundin viedessä niin paljon hänen aikaansa.


title: Deathbound

text: Yhtyeen kolmas levy We Deserve Much Worse julkaistiin vuonna 2007. Levyllä Sami Latva soittaa bassoraidat, koska yhtyeessä ei vielä ollut uutta basistia. Myöhemmin Toni Pihlaja liittyi bändiin basistiksi.


title: To Cure the Sane with Insanity

text: To Cure the Sane with Insanity on death metal -yhtyeen Deathboundin debyyttialbumi vuodelta 2003. Se julkaistiin 26. toukokuuta.


title: To Cure the Sane with Insanity

text: Kaikki kappaleet säveltänyt Pete Seikkula ja sanoittanut Kai Jaakkola.


title: Doomsday Comfort

text: Doomsday Comfort on Deathboundin toinen studioalbumi, joka julkaistiin 16. toukokuuta 2005.


title: Doomsday Comfort

text: Albumin äänitti Nasumin vokalisti Mieszko Talarczyk Soundlab Studiosilla, Ruotsissa. Levy jäi Talarczykin viimeiseksi ennen hänen kuolemaansa vuoden 2004 tsunamissa.


title: We Deserve Much Worse

text: We Deserve Much Worse on Deathboundin kolmas studioalbumi, joka julkaistiin 10. tammikuuta 2007.


title: Rota

text: Rota tarkoittaa muun muassa seuraavia:


title: Ekstrusiivikivi

text: Ekstrusiivikivet ovat vulkaanisia magmakiviä, jotka syntyvät, kun Maan sisästä purkautuu laavaa maanpinnalle tai merenpohjaan, jolloin purkautuva aines jäähtyy nopeasti ja jähmettyy ennen kuin siihen ehtii kasvaa suuria kiteitä. Ekstrusiivikiviä syntyy myös sellaisissa tulivuorenpurkauksissa, joissa laavaa syöksyy räjähdysmäisesti ilmakehään. Putoavasta laavasta muodostuu pyroklastista kiveä tai tuffia.


title: Radisson Hotels & Resorts

text: Radisson Hotels & Resorts on kansainvälinen hotelliketju. Ketjuun kuuluu 435 hotellia 61 maassa. Ketjun ensimmäinen hotelli aloitti toimintansa Minneapolisissa Yhdysvalloissa vuonna 1909.


title: Radisson Hotels & Resorts

text: Eräissä Euroopan, Afrikan ja Aasian maissa ketjun hotellit tunnetaan Radisson Blu -nimisinä (aiemmin Radisson SAS), ja niiden toiminnasta vastaa Carlson Rezidor-hotelliyhtiö. Radisson Blu -hotelleja on noin 275, ja ne sijaitsevat 50 maassa.


title: Radisson Hotels & Resorts

text: Suomessa toimii seitsemän Radisson Blu -ketjun hotellia Helsingissä (kolme), Espoossa, Turussa, Oulussa, Vaasassa ja Tampereella (yksi kussakin). Kaikilla Suomen Radisson Blu -hotelleilla on Pohjoismainen ympäristömerkki eli Joutsenmerkki.


title: Radisson Hotels & Resorts

text: Radisson Blu -hotellit toimivat Suomessa franchise-periaatteella, ja ne kuuluvat S-ryhmän hotelleihin (Sokotel Oy).


title: Renesanssi

text: Renesanssi on rap-yhtye Fintelligensin ensimmäinen studioalbumi vuodelta 2000. Albumilta julkaistiin singleinä kappaleet "Voittamaton", "Kellareiden kasvatit", "Stockholm–Helsinki" ja "Kelaa sitä".


title: Renesanssi

text: Albumilla kuullaan joitakin tunnettuja suomalaisia rap-muusikoita kuten Uniikkia, Ääretöntä ja Tasapainoa Kapasiteettiyksiköstä sekä Avainta. Albumilla kuullaan myös ruotsalaisia suurnimiä Petteriä ja Pee Weetä.


title: Ira Einhorn

text: Ira Samuel Einhorn (s. 15. toukokuuta 1940) on yhdysvaltalainen rikollinen. Hän oli 1960–1970-luvuilla tunnettu ympäristöaktivisti ja pasifisti, joka oli mukana perustamassa Maan päivää vuonna 1970.


title: Ira Einhorn

text: Einhorn syntyi juutalaiseen perheeseen Philadelphiassa, Pennsylvaniassa. Hän surmasi vuonna 1977 entisen rakastettunsa Holly Madduxin, joka oli pannut parin välit poikki ja saanut uuden poikaystävän New Yorkissa.


title: Ira Einhorn

text: Einhorn pakeni onnistuneesti Eurooppaan hieman ennen murhaoikeudenkäyntinsä suunniteltua alkamisajankohtaa vuonna 1981. Hänet tuomittiin vuonna 1993 "in absentia" elinkautiseen vankeusrangaistukseen ilman armahdusmahdollisuutta. Kansainvälinen kohu nousi vuonna 1997, kun hänet jäljitettiin Ranskasta, jossa hän oli asunut valenimellä "Eugene Mallon". Hänet palautettiin kärsimään vankeusrangaistusta Pennsylvaniaan.


title: Ira Einhorn

text: Einhornista on tehty elokuva "Saaliina murhaaja" (1999).


title: Tän tahtiin

text: Tän tahtiin on rap-yhtye Fintelligensin toinen studioalbumi vuodelta 2001. Albumilta julkaistiin singlet "Pää pystyyn", "Heruuks?" ja "Kaks jannuu".


title: Kokemusten summa

text: Kokemusten summa on rap-yhtye Fintelligens-yhtyeen kolmas studioalbumi vuodelta 2002. Albumilta julkaistiin singlet "Sori" ja "En vaihtais päivääkään".


title: Katharine Ross

text: Katharine Juliet Ross (s. 29. tammikuuta 1940) on yhdysvaltalainen näyttelijä.


title: Katharine Ross

text: Rossilla on ollut tunnettuja rooleja muiden muassa elokuvissa "Miehuuskoe" (1967), "Tappajakoirat" (1972), "Stepfordin naiset" (1975), "Murha luonnollisista syistä" (1979), "Hurrikaani" (1980) ja "Donnie Darko" (2001). Vuosina 1985–1987 Ross näytteli televisiosarjassa "Colbyt".


title: Katharine Ross

text: Ross oli vuonna 1967 ehdolla parhaan naissivuosan Oscar-palkinnon saajaksi. Hänelle on myönnetty Bafta-palkinto vuonna 1971 ja Golden Globe vuonna 1977.


title: Katharine Ross

text: Ross syntyi Hollywoodissa ja on ollut vuodesta 1984 lähtien naimisissa näyttelijä Sam Elliottin kanssa. Heillä on yksi lapsi.


title: Sam Elliott

text: Samuel Pack "Sam" Elliott (s. 9. elokuuta 1944, Sacramento, Kalifornia, Yhdysvallat) on yhdysvaltalainen näyttelijä. Elliott on näytellyt paljon lännenelokuvissa, mutta on esiintynyt myös muissa elokuvissa, muun muassa "Buffalo Girls" (1995) "Minne tuuli kuljetta"a (1998), "Big Lebowsk"i (1998), "You Know My Name" (1999), "Kandidaatti" (2000). Hänet tunnetaan myös lännensarjasta Conagher - lännen sankari (1991).


title: Sam Elliott

text: Elliot tähdittää tällä hetkellä lännensarjaa Netflixissä nimeltä "The Ranch", jossa hän esittää Beau Bennettiä.


title: Sam Elliott

text: Elliott esiintyi muun muassa Doug Robertina "Vaarallinen tehtävä"-televisiosarjassa 1970-luvun alussa sekä elokuvissa "Perintö" (1978), "Kultainen kompassi" (2007) ja "Ghost Rider – aaveajaja"


title: Sam Elliott

text: Hän on myös näytellyt elokuvassa "Did You Hear About The Morgans".


title: Sam Elliott

text: Elliott sai 1990-luvulla yhden Emmy-ehdokkuuden ja kaksi Golden Globe -ehdokkuutta.


title: Sam Elliott

text: Elliott syntyi Sacramentossa, Kaliforniassa, ja on ollut vuodesta 1984 naimisissa Katharine Rossin kanssa.


title: Nää vuodet 1997–2003

text: Nää vuodet 1997–2003 on rap-yhtye Fintelligens-yhtyeen kokoelmalevy, joka julkaistiin vuonna 2003. Albumilla on mukana myös Fintelligensin ensimmäinen omakustanteena julkaistu single "Vapaa tyyli".


title: Klassikko (albumi)

text: Klassikko on hip hop -kollektiivi Kapasiteettiyksikön toinen albumi. Se julkaistiin 27. syyskuuta 2002 levymerkillä Warner Music. Albumi nousi Suomen virallisen listan sijalle 7.


title: Brasilian Grand Prix 1983

text: Brasilian Grand Prix 1983 oli Formula 1 -sarjan osakilpailu, joka ajettiin 13. maaliskuuta 1983 Jacarepaguan radalla Brasiliassa. Kilpailun voitti Brabhamilla ajanut Nelson Piquet. Paalupaikalta startannut Keke Rosberg ajoi maaliin toisena, mutta hänet hylättiin kilpailun jälkeen.


title: Greasy Truckers Party

text: Greasy Truckers Party on Greasy Truckers-hyväntekeväisyysjärjestön toiminnan hyväksi järjestetyssä konsertissa nauhoitettu livealbumi. Konsertti pidettiin Lontoon Roundhousessa 13. helmikuuta 1972 ja siellä esiintyivät Hawkwind, Man, Brinsley Schwarz sekä muusikko Magic Michael. Albumista julkaistiin uusi, enemmän kappaleita sisältävä versio vuonna 2007.


title: Greasy Truckers Party

text: A-puoli (22.00)B-puoli (22.00)C-puoli (22.00)D-puoli (21.30)CD 1: CD 2: CD 3:


title: Mindanaonhaavakyyhky

text: Mindoronhaavakyyhky ("Gallicolumba crinigera") on endeeminen kyyhkylaji laji Filippiineillä. Sitä tavattiin aiemmin Samarin, Leyten, Boholin, Dinagatin, Basilain ja Mindanaon saarilla, mutta nykyisin enää Mindanaolla.


title: Mindanaonhaavakyyhky

text: Mindoronhaavakyyhky on noin 30 cm pitkä, lyhytpyrstöinen maassa ruokaileva kyyhky. Sen rinta ja kurkku ovat valkeat keskellä rintaa olevaa oranssia läikkää lukuun ottamatta. Otsa on tummanharmaa, pää ja hartiat muuten loistavan vihreät, yläpuoli muuten kastanjanruskea. Vatsapuoli on kellanruskea.


title: Anssi Rauramo

text:
Anssi Mauno Heikki Rauramo (s. 8. heinäkuuta 1952 Lahti) on entinen Kokoomuksen kansanedustaja ja nykyinen Helsingin kaupungin liikuntatoimen johtaja. Hän oli aikanaan Suomen parhaita koripalloilijoita. Kansanedustajana Rauramo toimi 1987–1998. Sotilasarvoltaan hän on yliluutnantti.
__notoc__
Rauramo pelasi koripalloa Torpan Pojissa ja voitti Suomen mestaruuden vuosina 1978, 1981, 1983 ja 1986. Hän oli SM-sarjan paras korintekijä kausilla 1971–1972 ja 1972–1973, ja hänet valittiin kaksi kertaa vuoden koripalloilijaksi, vuonna 1977 ja 1978. Hän pelasi SM-sarjassa 492 runkosarjaottelua ja teki niissä 9 032 pistettä. Pudotuspeleissä hän teki 1 503 pistettä. Hän on kauden 2006–2007 jälkeen näissä kaikissa tilastoissa edelleen kaikkien aikojen kymmenen parhaan joukossa. Vuonna 1989 Torpan Pojat jäädytti hänen pelipaitansa, numero 7.


title: Anssi Rauramo

text: Rauramo pelasi 151 maaottelua.


title: Anssi Rauramo

text: Rauramo valittiin kokoomuksen kansanedustajaksi vuoden 1987 vaaleissa. Hän toimi eduskunnassa vuoteen 1998 asti, jolloin hän siirtyi liikuntajohtajaksi Helsinkiin. Kansanedustajuuden aikaan hän toimi valtion liikuntaneuvoston puheenjohtajana vuosina 1994−1998. Helsingin kaupunginvaltuuston jäsen hän oli vuosina 1996−1998.


title: Glastonbury Fayre

text: Glastonbury Fayre on vuoden 1971 Glastonburyn musiikkifestivaalien tiimoilta julkaistu kolmen vinyylin albumi vuodelta 1972. Vaikka kaikki albumin artistit esiintyivät kyseisillä festivaaleilla, kaikki nauhoitukset eivät ole Glastonburyssa taltioituja eivätkä live-nauhoituksia. Albumista tehtiin alun perin vain 5 000 kappaleen painos.


title: Glastonbury Fayre

text: Vuonna 2007 Akarma julkaisi albumista kolmen lp:n sekä kahden cd:n ja dvd:n uusintapainoksen. DVD sisältää elokuvan "Glastonbury Fayre – The Movie".


title: Glastonbury Fayre

text: A-puoli:B-puoli:C-puoli:D-puoli:E-puoli:F-puoli:


title: Libertaaripuolue (Yhdysvallat)

text: Yhdysvaltain libertaaripuolue (Libertarian Party) on Yhdysvaltain politiikassa mukana oleva libertaarinen puolue, joka on perustettu vuonna 1971. Puolueen poliittinen agenda on libertaristinen mikä tarkoittaa mahdollisimman vähän säänneltyjen markkinoiden, laajojen yksilönvapauksien ja puolueettoman ulkopolitiikan kannattamista. Puolueella oli vuonna 2014 oman ilmoituksensa mukaan n. 370 000 jäsentä. Puolueen perustamista alettiin suunnitella David F. Nolanin kotona Coloradossa vuonna 1971 ja perustaminen tapahtui saman vuoden joulukuussa. Puolueen perustamista joudutti huoli Vietnamin sodasta, asevelvollisuus sekä luopuminen kultakannasta.


title: Libertaaripuolue (Yhdysvallat)

text: Vuoden 2012 presidentinvaalien ehdokas Gary Johnsonin mukaan puolue on arvoliberaalimpi kuin Demokraatit mutta taloudellisesti liberaalimpi kuin Republikaanit. Puolue on profiloitunut ennen kaikkea klassisen liberalismin kannattajaksi erotuksena Demokraattien sosiaaliliberalismista sekä Republikaanien konservatismista. Puolueen agendaan kuuluvat esimerkiksi veronalennukset, sosiaaliavustusten lakkauttaminen, sukupuolineutraalin avioliiton kannattaminen sekä laajojen aseenkanto-oikeuksien edistäminen.